10 Kebaikan Halia Untuk Kesihatan & Kecantikan, Salah Satunya Membasmi Selulit.

Halia sering digunakan sebagai penambah perasa dalam sesuatu masakan. Bukan je boleh guna dalam masakan, halia juga sebenarnya baik untuk kesihatan dan kecantikan anda. Mulai hari ini, jom kita amalkan pengambilan halia dalam kehidupan seharian kita.

Tetapi, sebaiknya anda elakkan daripada mengambil halia jika anda mengalami masalah jantung, hati atau mengalami pendarahan pada luka. Anda juga tidak digalakkan mengambil halia sekiranya anda sedang hamil dalam trimester kedua dan ketiga.

Jadi, Hijabista paparkan 10 kebaikan halia untuk kesihatan dan kecantikan anda.

Skrub halia membantu memanaskan kulit anda dan meningkatkan peredaran darah. Ia juga dapat menghalang pembentukan selulit. Campurkan 1 sudu besar halia yang diparut dengan 500ml jus halia. Tambah juga 1 gelas garam laut kasar. Letakkan skrub tersebut pada span dan gosokkan pada semua tempat yang bermasalah.

Halia mengandungi sejumlah besar antioksidan, mempercepat proses pembaharuan dalam badan dan menghilangkan radikal bebas dan toksin, sekali gus melambatkan proses penuaan.

Sekiranya anda mengalami masalah penghadaman, kencing manis atau loya semasa hamil, anda boleh mengunyah halia atau menambah sedikit halia segar ke dalam teh anda.

Mudah sahaja caranya. Cairkan 1 – 2 sudu mentega shea. Kemudian, tambah 1 – 2 sudu teh minyak avokado, 3 – 5  titis minyak pati nilam, 3 – 5 titis minyak pati halia dan 5 – 7 titis minyak pati lemon. Campurkan semua bahan tersebut dan masukkan ke dalam balang yang kering.

Anda boleh gunakan campuran ini sebagai masker dan juga sebagai krim tangan. Tetapi awas, bahan ini boleh menyebabkan alahan. Jadi, anda perlu berhati-hati.

Halia berkait rapat dengan proses keradangan dan kesakitan, termasuk sakit otot selepas bersukan, sakit akibat datang bulan dan arthritis. Campurkan halia dan kunyit, jus lemon, 1 sudu teh madu dan air. Kemudian, minum suam-suam.

Halia mengandungi banyak elemen ‘pembakaran’, mempercepat metabolisme dan mengurangkan selera makan. Tambah halia segar atau halia parut dalam minuman anda. Jika anda minum teh halia 30 minit sebelum makan, anda tidak akan makan secara berlebihan. Anda juga boleh ambil yogurt bersama halia parut, kayu manis dan secubit lada merah.

Campurkan halia parut, madu dan jus lemon untuk menganjal dan memberi seri pada kulit. Sapukan masker tersebut pada wajah selama 30 minit.

Halia menggalakkan pertumbuhan rambut baru dan mencegah masalah keguguran rambut. Campurkan halia parut dan bawang putih bersama air. Tambah juga beberapa titis minyak zaitun atau minyak kelapa. Kemudian, urut pada akar rambut anda.

Menurut kajian, penggunaan halia biasa boleh menormalkan tahap kolesterol dan gula dalam darah. Ia juga boleh mengurangkan risiko komplikasi yang berpotensi. Halia juga membantu menghalang pembentukan penggumpalan darah dan tekanan darah tinggi. Rebus halia dengan batang kayu manis, biarkan ia sejuk dan minum 2 – 3 kali sehari.

Ada dua cara yang boleh dilakukan untuk menghalang jerawat tumbuh pada wajah anda. Pertama, campurkan 1 sudu teh halia parut dan 1 sudu teh cuka epal. Sapukan pada setiap jerawat untuk menghilangkan keradangan dan kemerahan dengan cepat.

Kedua, campurkan 1 sudu teh halia parut, 1 sudu teh madu dan susu. Sapukan pada muka dan biarkan selama 10 – 15 minit sebelum anda cuci bersih muka anda.


Wajah ‘Pinkish’ & Usia Macam 19 Tahun, Wanita Ini Dedah Rahsianya Lepas Minum Susu Kunyit Badam Madu

Jom ikuti perkongsiannya.

Hai kesayangan semua. Okey afiey dah janjikan ni lah minuman kegemaran Afiey kat umah tau. Bukan je cantik luar tapi dalaman pun cantik, cerah berseri ” pinkish ” dari dalaman.

Petua nenek-nenek dulu naikkan seri wajah. Nah korang cubalah dan rajin-rajin tau, confirm bangun pagi nampak muka wowwww!!

Afiey suka minum sebelum tidur lagi-lagi waktu datang bulan. Selamat mencuba dan SHARE! Biar umur masuk 30 tahun janji tetap 19 tahun kan.

SUSU KUNYIT BADAM MADU

Bahan–bahan:
Susu rendah lemak
1 inci kunyit ditumbuk kasar
2 sudu madu
3 biji badam ditumbuk kasar

Cara buat:
Panaskan susu masukkan kunyit hidup
Kacau perlahan kemudian kemudian masukkan badam.
Tuang susu dalam gelas, masukkan madu.
Kacau dan boleh terus diminum.

NOTA:
Amalkan dengan minum dua kali seminggu sebelum tidur. Boleh diamalkan waktu datang bulan. Jika mahu dijadikan minuman harian, jangan letak kunyit.


Tinju Boleh Bantu Masalah Obesiti? Ini Merupakan 5 Manfaat Sukan Lasak Tinju!

Pasti ramai yang tertanya-tanya apakah kebaikan atau manfaat yang boleh didapati sekiranya anda menyertai sukan tinju atau boxing. Adakah ia memberi manfaat sebaiknya buat diri kita atau hanya sekadar sukan lasak?

Selalu kita berpendapat bagi individu yang bermain sukan tinju atau boxing ini pasti mempunyai badan yang besar dan juga berotot. Boxing merupakan salah satu sukan lasak buat mereka yang suka akan aktiviti lasak. Malah ia juga dianggap sebagai aktiviti lasak yang boleh mempertahankan diri. Lagi-lagi buat wanita yang ingin melindungi diri mereka.

Sebelum anda mengetahui tentang kebaikan sukan tinju ini lebih baik kita mengetahui tujuan utama sukan boxing ini. Sukan boxing atau tinju ini merupakan sukan kompetitif di mana melibatkan dua orang individu yang memakai sarung tangan di gelanggang tinju. Ia merupakan sukan lasak kerana memerlukan 2 petinju yang melemparkan tumbukan demi tumbukan dan pengadil akan mengadili pemenang melalaui siapa yang mempunyai tumbukan yang lebih banyak.

Pemenang juga boleh ditentukan jika pihak lawan menyerah diri atau secara total knock out (TKO). Ia memang merupakan satu sukan yang sangat ekstrem. Selain itu, boxing juga sudah bervariasi dan berevolusi seperti kick boxing, muay thai dan mixed martial arts (MMA). Walau bagaimanapun, sukan tinju mempunyai banyak manfaat kepada kesihatan kita.

Sering kali, kita melihat ramai wanita berhijab sertai sukan tinju ini. Ini antara manfat sukan tinju terhadap kesihatan selain dapat melatih otot pada tubuh badan seseorang:

Sukan tinju merupakan salah satu aktiviti sukan lasak yang boleh melatih jantung anda. Seperti yang anda tahu, kekuatan jantung seseorang itu boleh diukur melalui jumlah darah dan oksigen yang dipam oleh organ ini. Jadi jantung akan berfungsi dengan baik dalam membekalkan darah ke seleuruh tubuh anda.

Masalah paru-paru dan sistem pernafasan sering menganggu aktiviti seharian seseorang itu. Sukan lasak ini sangat memerlukan corak pernafasan yang baik dan stabil agar peninju tidak mudah penat ketika berada di dalam gelanggang.

Kerap bertinju akan secara tidak langsung melatih paru-paru dan juga sistem pernafasan anda lebih baik. Dengan itu, sukan lasak ini dapat membantu anda bukan sahaja membantu aktiviti fizikal yang lain malah anda tidak memerlukan rehat yang terlampau lama.

Anda boleh meningkatkan koordinasi badan dan kestabilan badan dengan bermain sukan tinju. Selain itu, lebih kerap anda melakukan sukan tinju, anda pasti akan dapat melatih pergerakan tubuh badan, kaki dan tangan agar lebih selaras dan tepat.

Selain itu, sukan tinju dapat meningkatkan naluri dan juga refleks anda yang sangat diperlukan dalam kehidupan seharian.

Lumrah apabila bertinju, tenaga sangat penting kerana suka tinju ini memerlukan tenaga banyak untuk mendapatkan diri kita bekerja dengan lebih baik. Bagi mereka yang ingin menurunkan berat badan, sukan tinju ini sangat bagus buat mereka.

Tanpa kita sedari, banyak kalori yang akan dibakar untuk menjana tenaga diri anda. Jika anda mempunyai masalah berat badan atau obesiti, sukan tinju merupakan sukan yang sesuai buat anda!

Jika kita tengok kesemua manfaat yang ada, kita dapat menyimpulkan sukan tinju ini mampu melatih otot, jantung dan juga paru-paru anda. Selain itu kestabilan dan memberi koordinasi tubuh badan serta membakar lemak juga antara kebaikannya.

Kesan dari itu, daya tahan tubuh badan dapat melawan sebarang jenis penyakit dan juga membuatkan anda lebih kuat. Justeru, ia dapat elakkan anda daripada terkena penyakit berbahaya seperti sakit jantung, diabetes dan darah tinggi. Sukan tinju sangat berbaloi buat tubuh badan kita!

Akhir kata, tiada halangan buat kita untuk menyertai sukan tinju ini terutama sekali buat wanita-wanita diluar sana. Apa sahaja kebaikan buat diri, pastinya bagus buat diri kita. Sayangi diri dan marilah bertinju.


Jerawat Belakang Badan Bukan Sahaja Rasa Rimas & Menyakitkan Tapi Boleh Buat Hilang Keyakinan Diri, Wanita Ini Kongsi Cara Rawat

Jerawat boleh muncul di banyak bahagian badan, terutama pada bahagian wajah, belakang badan dan punggung. Seperti jerawat di wajah, jerawat di bahagian belakang badan juga boleh meninggalkan bekas dalam bentuk titik-titik hitam.

Keadaan ini tentunya amat mengganggu penampilan diri. Meskipun ia terlindung di sebalik pakaian yang dipakai namun ia tetap membuatkan si empunya diri berasa rendah diri. Peluh terutama yang terkumpul di bawah pakaian yang ketat, akan menjadikan jerawat lebih teruk.

Bagi mereka yang mengalami masalah jerawat di belakang badan, ini solusi yang boleh anda cuba. T3 Acne Body Spray adalah jawapannya. Produk T3 cukup terkenal sebagai
produk penghapus jerawat terutama ketika zaman persekolahan dahulu bukan?

Remaja zaman 80 an hingga 90 an semuanya kenal dengan produk T3. Mana tidaknya, semua masing-masing guna T3 sahaja bila jerawat mula menampakkan tanda kemerahan di wajah.

Yang terbaru, T3 kini hadir menongkah arus dengan mengeluarkan satu lagi variasi produk di bawahnya iaitu T3 Acne Body Spray. Serius la jujur sejak mengandung haritu naik juga jerawat kat belakang badan Yaya. Mana taknya, selain faktor hormon, Yaya dah tak sampai nak skrub bahagian belakang dah.

Mungkin ada bahagian yang tak kena skrub tu tak begitu bersih sehingga timbul jerawat di badan. Korang pun ada masalah jerawat di badan juga? Jangan risau okay lepas ni boleh guna T3 Acne Body Spray untuk selesaikan masalah jerawat tu.

Selain di belakang badan, ianya juga boleh membantu menyelesaikan masalah jerawat di dada, leher, lengan dan lain-lain. Setakat ni Yaya cuma mempunyai masalah jerawat di belakang badan sahaja. Tapi kalau ada antara korang yang ada masalah jerawat di tempat lain, Yaya suggest kat korang untuk cuba T3 Acne Body Spray ni okay!

Diformulasikan dari ekstrak Canadian Willow Herb, ekstrak Willow Bark dan ekstrak Natural Australian Tea Tree Oil yang membantu melegakan jerawat yang meradang di bahagian tubuh. Bahan utama yang digunakan sememangnya sangat terkenal dalam membantu menyelesaikan masalah jerawat secara semulajadi dan tidak memberi kesan yang membahayakan kulit.

Cara penggunaan: Semburkan 2-3 kali sehari di kawasan jerawat untuk kesan positif yang optimum. T3 Acne Body Spray boleh digunakan diseluruh badan terutama bahagian belakang badan, dada, leher, lengan, dan juga bahagian badan yang lain. Nak lagi efektif? Gunakan T3 Acne Body Spray selepas mandi menggunakan T3 Acne Body Wash.

Dirumuskan dengan bahan aktif semulajadi yang terbukti boleh membantu menenangkan bahagian kulit badan yang berjerawat, liang yang tersumbat dengan kotoran, menghilangkan sebum yang berlebihan di kulit badan dan bertindak dengan pantas menghapuskan bakteria penyebab jerawat. T3 Acne Body Spray baharu adalah penyelesaian 360 darjah kepada masalah tubuh badan yang berjerawat.

Bebas dari bahan berunsur Paraben, T3 Acne Body Spray boleh didapati di semua cawangan Watsons, Aeon Wellness dan juga farmasi terpilih dengan harga RM22.15 sahaja untuk 75ml. Mudahnya, lepas ni kalau ada jerawat di anggota badan, cuma spray sahaja dengan T3 Acne Body Spray!

HIJABISTA: Pastikan tubuh kekal bersih. Apabila tubuh berpeluh, mandi dan bersihkan tubuh agar jerawat tidak mudah tumbuh di belakang badan. Tubuh yang berpeluh juga menjadikan jerawat lebih cepat tumbuh selain menyebabkan kegatalan.


Khasiat Air Rebusan 4 Bahan Dapur Ini Memang Power. Boleh Kekal Awet Muda & Sesuai Untuk Bakal Pengantin!

Bahan digunakan juga amat mudah diperolehi seperti serai dan daun padan. Malah cara membuatnya juga senang dan tidak menyusahkan. Air rebusan bahan dapur ini boleh minum ketika suam atau didinginkan dalam peti sejuk semalaman.

Malah untuk elakkan rasa tidak enak, boleh masukkan sedikit madu atau gula batu. Sangat sesuai diamalkan untuk bakal pengantin yang mahu mendirikan rumahtangga agar kelihatan berseri-seri di atas pelamin nanti.

RAHSIA AWET MUDA DENGAN 4 BAHAN DAPUR

Hamboiii. Sebut awet muda jek terus terbeliak mata tuu. Ini resepi awet muda bukan awekss yang muda okey

Pagi ni Wani terasa nak share resepi SUPER DUPER POWER ni dengan korang. Resepi yang buat kulit akak-akak yang 40an tu akan cantik bersih awet muda. Rasa macam kulit zaman muda tudung senget dulu-dulu. Gituuuu.

Bahan-bahan dia korang boleh jek mintak dengan makcik jiran sebelah ke, tak pun pegi beli kejap kat pasar. Kompem ada. Sebab bahan dia bahan yang kita buat masak hari-hari jek. Jom cekidauutt.

Bahan-bahan :

8-10 helai daun pandan

8-10 batang Serai

Lebih kurang segengam setengah Halia

2.6 liter air kosong

Semua bahan-bahan ni korang basuh bersih-bersih tauu. Serai tu korang buangkan satu atau dua lapisan luar tu then ketuk-ketuk sikit. Halia pulak korang hiris tebal-tebal. Daun pandan tu suka hati korang nak hiris kecik-kecik atau nak simpul mati. Jangan kebumikan dia sudahhh

Dah siap basuh semua, satukan dalam satu periuk, rebus sampai mendidih dengan api yang kuat. Jangan lah kuat sangat karang terbakor dapur korang dah kena panggil abam bomba

Bila korang dah nampak air mengelegak tu kan, korang slowkan sikit api. Biarkan bebahan tu sebati lebih kurang 45 minit lagi.

Okey, dah cukup 45 minit,siap! Boleh la korang tuangkan air rebusan tu dalam flask panas. Bila rasa nak minum jek tuang dalam cawan, tunggu suam sikit then boleh minum! Perghhh bau dia yang wangi tu macam korang tengah landing kat taman bunga ros.

Notatepi : Kalau korang nak tambah madu atau gula batu untuk bagi rasa manis-manis sikit boleh jek.

Korang amal selalu eh. Biar muka korang berseri-seri macam pengantin baru naik pelamin. Gituuu. Kalau Cinderella tengok mesti dia jeless!


Masalah Breakout Bukan Remaja Sahaja Yang Hadapi Tapi Golongan Dewasa, Doktor Ini Kongsi Sebabnya

Memang rimas dan jadi hilang keyakinan diri bila jerawat tumbuh pada wajah. Mungkin ramai yang ingat bahawa jerawat hanya dihadapi oleh golongan remaja sahaja. Hakikatnya masalah jerawat juga turut dihadapi oleh golongan dewasa.

Sebenarnya jerawat adalah keadaan di mana terdapat bintik atau benjolan pada permukaan kulit. Masalah kulit ini terjadi apabila liang roma tersumbat dengan minyak dan sel kulit mati. Masalah jerawat boleh dikategorikan dari biasa kepada masalah yang teruk. Acne vulgaris termasuk bintik hitam, bintik putih, papul, nodus dan ‘cyst’ adalah di antara masalah jerawat yang paling biasa.

JENIS-JENIS JERAWAT:
*Jerawat tanpa keradangan seperti bintik hitam dan bintik putih
*Jerawat berserta keradangan kulit dan mengandungi nanah

PERINGKAT-PERINGKAT JERAGAT
Jerawat terhasil apabila folikel rambut tersumbat oleh lebihan sebum atau minyak. Sebum bersama-sama sel kulit mati dan bakteria akan terperangkap di bawah permukaan kulit. Ini menyebabkan pembengkakan dalam pelbagai bentuk dan saiz. Masalah jerawat yang ringan seperti bintik hitam dan bintik putih boleh dirawat dengan ubat yang boleh diperolehi dari kedai farmasi . Masalah jerawat yang sederhana dan teruk memerlukan rawatan dari dermatologis.

MITOS BERKAITAN JERAWAT
*Orang dewasa tidak berjerawat
Orang dewasa juga tumbuh jerawat pada umur 30’an, 40’an sehingga 50’an.

*Coklat dan minuman soda penyebab jerawat
Tiada kajian yang benar-benar signifikan mengaitkan keduanya dengan pembentukan jerawat.

*Krim pelindung UV menyebabkan jerawat
Jika alergi pada pelindung matahari berasaskan tindakan kimia, pilih pelindung matahari fizikal seperti zink oksida.

*Peluh penyebab jerawat
Kelenjar peluh berbeza dari kelenjar sebum.

*Jerawat tidak perlu rawatan
Tanpa rawatan sewajarnya akan meninggalkan parut.

*Gunakan pencuci ‘scrub’ untuk menghilangkan jerawat
Memicit/ mencungkil jerawat akan meninggalkan parut.

BAGAIMANA MENGHINDARI JERAWAT?
*Jangan picit jerawat
*Jangan kerap menyentuh muka
*Minum banyak air kosong
*Amalkan makanan seimbang
*Ambil vitamin secara sederhana
*Tukar alat solek, span dan berus setiap 6 bulan sekali bagi mengelak pertumbuhan bakteria.
*Gunakan penyegar dari bahan semulajadi seperti jus lemon, kulit pisang dan teh hijau untuk kulit yang berminyak.
*Guna alat solek/ produk penjagaan diri ‘bukan-komedogenik’.

Berikut perkongsian Dr Nazelia.

DAH TUA KEREPOT PUN ADA JERAWAT JUGA. TELL ME WHY?

Usia meningkat pun memang akan ada masalah jerawat.

JERAWAT DEWASA (ADULT ACNE) adalah di antara kes masalah kulit yang semakin meningkat di kalangan dewasa terutamanya mereka yang sudah menjengah usia 30 & 40-an. Keadaan ini juga termasuk mereka yang bebas jerawat pada usia remaja, tidak akan terkecuali daripada mengalami masalah jerawat dewasa ini.

Apa yang membezakan jerawat dewasa dan jerawat dari usia remaja? – Jawapannya: LOKASI, LOKASI dan LOKASI

Jerawat remaja biasa tumbuh di sekitar dahi dan kedua-dua pipi tapi jerawat dewasa kebanyakkannya tumbuh di sekitar rahang muka (jawline), leher, dagu dan di sekitar bibir. Jerawat remaja biasanya tumbuh kecil (papular type) dan kelihatan bernanah tetapi jerawat dewasa biasanya tumbuh besar (cystic type), kelihatan sangat merah dan “garang” dan sakit.

Banyak faktor yang menyebabkan jerawat dewasa menjadi “teman setia”:

1. Hormon – faktor hormon adalah penyebab utama masalah jerawat dewasa. Ketidakseimbangan hormon (walaupun tiada masalah bila period) menyebabkan hormon androgen dalam badan meningkat. Hormon testosterone (androgen) menyebabkan peningkatan produksi sebum (minyak) di kelenjar minyak sehingga tersumbat dan seterusnya timbul jerawat. Selain itu, penyakit seperti PCOS (polycystic ovarian syndrome) dan Ovarian Cyst boleh menyebabkan ketidakseimbangan hormon juga.

2. Semak semula diet anda – diet yang mengandungi kadar gula tinggi (high glycemic index) akan merangsang penghasilan Insulin yang boleh merangsang hormon androgen sehingga timbul jerawat yang tidak diingini. Produk tenusu juga mengandungi kadar hormon yang tinggi yang juga boleh merangsang penghasilan Insulin yang banyak. So apa lagi sis, kurang manis dalam makanan, banyakkan manis dalam senyuman ya.

3. Stres – tekanan fizikal dan emosi boleh menyebabkan penghasilan hormon Cortisol yang juga boleh menghasilkan sebum yang banyak. Chill out ye sis. Less stress, less acne, remember that.

4. Kosmetik – sekali lagi doktor hendak tekankan di sini sentiasa berhati-hati dengan skincare dan kosmetik yang anda gunakan. Sentiasa check label produk anda kerana terlalu banyak produk yang mengandungi Tretinoin dan Steroid sekarang ini. Flawless dalam masa 5 hari, lepas sebulan dua guna mula la jerawat naik merayap di muka tu. Hati-hati ya bila gunakan produk perawatn wajah.

Ingat ya, jerawat ini takkan ‘bermastautin’ lama pada wajah. Macam mana pun boleh diselesaikan, cuma perlu cari right product and the right doctor, of course.


Jarang Mendedahkan Wajah Isterinya, Kenali Rima Edbouche Tunggak Kejayaan Dembele Pemain Bola Sepak ‘Barcelona’

Tindakan Ousmane Dembele ketika mempertahankan FC Barcelona pada perlawanan pertama Liga Juara-Juara mendapat pujian. Bersama rakan sepasukannya, penyerang Perancis itu berjaya membawa FC Barcelona menang menentang Plzen di Camp Nou.

Pujian istimewa diberikan peminat kepada pemain bola sepak berusia 25 tahun itu. Walaupun tidak menghasilkan gol, Ousmane Dembele menyumbang dua bantuan dan menjadi pencipta serangan Barcelona dari sebelah kanan.

Penampilan cemerlang Ousmane Dembele kemudian dikaitkan dengan Rima Edbouche, isteri yang dikahwininya pada Disember 2019. Ramai Cules (nama peminat FC Barcelona) berkata, pencapaian Ousman Dembele lebih cemerlang selepas berkahwin dengan wanita Maghribi itu.

“This woman has transformed Dembele , Barcelona fans are grateful madam,” tulis salah satu fans Barcelona pada ciapan foto di Twitter.

Siapakah sosok Rima Edbouche yang dikatakan menyumbang kepada kejayaan kerjaya ahli pasukan kebangsaan Perancis ini? Berikut adalah faktanya.

Rima Edbouche ialah seorang wanita dari Morocco. Dia berkahwin dengan Ousmane ketika berusia 20 tahun. Perkahwinan mereka diadakan dalam Islam dengan adat tradisional Maghribi. Rima Edbouche dikenali sebagai bintang TikTok dengan 460 ribu pengikut. Dia juga seorang selebgram dengan 113 ribu pengikut di Instagram.

Selain seorang influencer, wanita berusia 23 tahun ini turut mengasaskan jenama fesyen muslimah bernama Razalae. Pada masa ini Rima juga berkhidmat sebagai pengarah artistik.

Sebagai seorang selebriti dan influencer, Rima Edbouche hampir tidak pernah menunjukkan wajahnya di media sosial. Kebanyakan gambar hanya menunjukkan gaya fesyen tudung, bertudung atau gambar berwajah kabur. Dia dilahirkan di Douar Aghbalou, Maghribi. Semasa kecil, dia dan keluarganya berhijrah dari Maghribi ke Perancis.

Rima Edbouche sangat menyokong kerjaya Ousmane Dembele dalam dunia bola sepak. Malah dia sanggup mengikutnya ke Barcelona apabila Dembele menyertai kelab FC Barcelona. Rima dan Ousmane sudah lama bercinta. Kedua-duanya berjaya merahsiakan hubungan mereka daripada umum, sehingga berita perkahwinan mereka akhirnya didedahkan oleh media.

SUMBER: Wolipop


Tak Sangka, Campuran Tomato & Susu Buat Wajah Jadi Cerah Dalam 1 Malam!

Kulit yang cerah dan bersih tanpa cela memang menjadi idaman kebanyakan para wanita. Memang rasa seronok habis kalau dapat kulit yang flawless!

Kalau tidak mahu berbelanja mahal untuk dapatkan kulit yang cantik, amalkan saja petua mudah ini. Dapat semalaman je boleh nampak perubahannya.

1. Lenyekkan tomato hingga hancur
2. Campurkan sedikit susu segar hingga jadi pes (jangan cair sangat, cukup cukup untuk sapu dan melekat dekat muka)
3. Tunggu 30-40 minit.
4. Bilas dengan air bersih.
.
.
Bukan hanya mencerahkan, banyak lagi manfaatnya tau antaranya adalah mengecutkan jerawat dan memudarkan parut.

Manfaat masker tomato dan susu segar :-

-Kecutkan jerawat
-Mencerahkan kulit muka
-Pudarkan parut perlahan-lahan
-Jadikan kulit lebih lembut, licin dan glowing
-Menyerap lebihan minyak .
-Menyejukkan kulit

Banyakkan kebaikannya? Bolehlah cuba malam ini sis!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Wajah Jadi Awet Muda & Pinggang Boleh Ramping Kalau Setia Amalkan Jus Detoks Ini

Biasanya kita baca petua air detox hanya untuk kuruskan badan. Tetapi rupa-rupanya detox juga boleh membuatkan kulit wajah berseri.

Bukan itu sahaja, kuasa air detox ini juga mampu membuatkan jerawat hilang selain lemak yang terhakis dan badan ‘maintain’ macam kerengga.

Siapa yang tak nak pelbagai khasiatnya jika hanya mengamalkan detox sebagai rutin minuman harian. Malah bukan itu sahaja, bahan dan cara membuatnya juga senang sekali.

Tak perlu makan pil atau apa jua produk pelangsing badan yang dijual di pasaran. Hanya amalkan minum air detox ini dan confirm hasilnya memang menakjubkan.

Jom kita tengok apa bahan yang digunakan untuk membuat air ajaib ini.

Bahan-bahan:
Timun
Lemon atau limau nipis
Serai
Halia
Cara membuatnya:
1. Potong semua bahan dan masukkan dalam air

2. Simpan dalam peti sejuk selama 3 jam

3. Siap dan bolehlah dijadikan amalan minuman harian.

Khasiat setiap bahan:
Air masak – Memang sangat elok untuk badan dan kecantikan muka

Timun – Tinggi anti oksida, hidrasi dan membantu melegakan kulit dan melembapkan. Timun juga boleh kecilkan dan keringkan jerawat. Parut akan main pudar dan pori-pori pula semakin tertutup.

3. Lemon atau limau nipis – Ada asid yang baik untuk cuci bersih segala kotoran dalam badan, toksin dan hilangkan berat badan!

4. Serai – Membuang toksin dalam badan, tekanan darah dan boleh kurangkan kolesterol

5. Halia – Buang angin dan toksin, kulit halus mulus, naikkan seri muka dan boleh hilangkan STRESS!

P/S: Air detox yang dibuat ini boleh diletakkan dalam peti sejuk. Bukan kulit sahaja yang cantik, tetapi badan pun boleh kurus sebab kuasa 2 In 1 air detox ini.


Prof Dr Muhaya Dedah 3 Tip Semulajadi Untuk Pulihkan Penglihatan. Salah Satunya Guna Bawang Merah!

Seiring dengan teknologi perubatan kini yang semakin berkembang mengikut arus permodenan, industri perubatan telah menemui banyak solusi untuk mengembalikan penglihatan bagi individu yang mengalami masalah mata yang rabun. Ini termasuklah rawatan surgeri laser seperti LASIK dan PRK yang ternyata berkesan dan hanya mengambil masa yang singkat bahkan tidak menyakitkan.

Walau bagaimanapun, tidak semuanya mampu menjalani rawatan surgeri laser ini kerana kosnya yang agak tinggi, memakan lebih kurang RM3000 hingga RM7000. Masalah ini sering terjadi kepada golongan warga emas.

Rawatan surgeri laser sememangnya berkesan tetapi dengan harga yang terlalu tinggi, tidak semua orang mampu untuk mendapatkan rawatan ini. Tetapi, kita perlu yakin bahawa setiap penyakit ada penawarnya. Jika tidak, takkanlah orang dulu-dulu boleh sembuh meskipun tiada teknologi moden kan?

Siapa yang tidak kenal dengan doktor pakar mata, Prof Dr Muhaya. Menerusi sebuah rancangan popular, The Dr. Oz Show,  terdapat tiga cara untuk memulih di samping meningkatkan penglihatan mata dengan cara semula jadi. Orang yang tidak rabun pun boleh menggunakan cara-cara ini untuk mengekalkan kesihatan mata mereka!

Pelihara mata anda melalui pemakanan! Mata memerlukan beberapa nutrien untuk berfungsi dengan baik. Vitamin A,C, E dan mineral seperti zink adalah nutrien asas untuk mata.

Makan banyak sayur berdaun hijau, kuning telur, lada benggala kuning, labu, ubi keledek dan lobak merah kerana ia mengandungi khasiat antioksida yang dapat mengelak keterjejasan yang disebabkan matahari. Tahukah anda bahawa kajian mendapati mengambil sayuran warna kuning dan hijau dapat mengelak sebarang penyakit yang boleh menyebabkan mata buta.

Mata sebenarnya memerlukan beberapa jenis nutrien untuk memastikan ianya berfungsi dengan baik. Bawang putih, bawang besar dan bawang merah pula mengandungi kandungan sulfur yang akan memelihara pembentukan katarak pada mata. Beri biru dan anggur secara tidak langsung mampu pulihkan penglihatan.

DHA iaitu sejenis asid lemak yang ditemui dalam ikan air sejuk seperti salmon, sardin, makerel dan kod pula boleh menyokong sel untuk menyumbang kesihatan pada mata.

Senaman mata ringkas ini sekurang-kurangnya dapat mengekalkan penglihatan optimal. Lakukan senaman mata sejurus bangun tidur, sebelum tidur atau pada bila-bila masa ketika mata anda letih. Tetapi pastikan jari bersih kerana mata mudah terkena jangkitan kuman. Lakukan setiap hari anda pasti dapat lihat kesannya dalam masa satu bulan!

Lakukan senaman mata pada bila-bila masa sahaja terutama ketika mata sedang letih.

• Gosokkan tapak tangan anda untuk menghasilkan haba panas. Tekap tapak tangan pada kedua belah mata sambil mata ditutup selama 5 saat. Ulang sebanyak 3 kali.

• Pusingkan bebola mata anda. Mulakan dengan mata pandang ke atas dan dengan perlahan putarkan ia sebanyak 10 kali mengikut arah jam.

• Pegang pen pada aras bahu di hadapan. Fokuskan pandangan mata pada pen tersebut dan perlahan-lahan dekatkan pen sehingga ke bahagian batang hidung dan jarakkannya kembali ke posisi asal. Dekat dan jauhkan pen sebanyak 10 kali. Mata memerlukan senaman yang betul agar ia berfungsi dengan baik.

• Urut penjuru dahi. Gunakan tulang sambungan ibu jari, tekan lembut penjuru dahi dan urut dalam gerakan membulat sebanyak 20 kali untuk arah jam dan 20 kali lagi untuk arah sebaliknya. Ulang urutan di kawasan atas kening, di bawah mata dan di kedua belah penjuru sisi hidung. Bersandar, pejam mata, relaks dan rehat selama 3 minit.

Dapatkan tidur yang cukup. Tidur akan membuatkan mata berehat sepenuhnya, membaiki dan memulih kondisinya secara semula jadi. Tidur yang tidak cukup hanya akan melemahkan penglihatan. Jadi, sila tidur 8 jam setiap malam.

Lebih-lebih lagi buat individu yang bekerja dan memerlukan mereka menghadap komputer setiap hari. Sila cari sekurang-kurangnya 1 jam untuk mengalihkan pandangan mata anda ke tempat lain. Rehatkan penglihatan.

Tidur juga berperanan untuk merehatkan mata. Jika mata anda terlalu penat, berasa perit dan tidak selesa, baring dan letakkan hirisan timun pada kelopak mata. Ia akan memberi sensasi kesejukan buat mata seterusnya melegakan kepenatannya.

SUMBER:Himpunan  doa harian


Eksklusif: Wajah Terkini Gadis Kordial F&N Yang Makin Jelita, Cantik & Sweet. Tak Jauh Beza Pun!

Alangkah enak meneguk air kordial pelbagai perisa daripada satu produk yang cukup popular di kalangan kita sebagai pengguna. Lebih-lebih lagi pada cuaca panas dan paling sinonim terutama pada majlis kenduri kahwin. Tetapi bagi pengguna tegar kordial ini perasan tak wajah budak kecil yang tersenyum riang menghiasi muka depan botol berkenaan.

Sekali pandang seperti pelakon Liyana Jasmay dan admin juga pada mulanya menyangka pelakon itu yang menghiasi poster pada botol berkenaan. Cara senyumannya memang tak ubah seperti Liyana Jasmay. Malah ramai juga netizen yang beranggapan memang wajah Liyana yang menghiasi botol berkenaan.

Tetapi sebenarnya tanggapan itu salah kerana gambar budak kecil itu bukanlah Liyana sebaliknya milik orang lain. Baru-baru ini telah berjaya mendedahkan pemilik sebenar wajah kanak-kanak itu yang sudah berubah menjadi seorang hijabi yang sangat cantik.

Kalau kita lihat wajah ceria budak kecil pada botol berkenaan memang kita akan percaya bahawa wajah sebenarnya kini juga banyak berubah. Namun kecantikan tetap terserlah dengan senyuman manis yang dilemparkan.

Wanita yang dikenali sebagai Madihah ini telah merungkai misteri yang sering berlegar dalam minda setiap kali kita melihat botol berkenaan.  Gadis ini juga telah memuat satu posting ke dalam lamam instagram dan twitter miliknya.

A post shared by dihoh ❀ (@dihahmfrds) on Apr 8, 2016 at 4:39am PDT

@aimanmaz Baru hari nie aku tahu yang kau rupanya si budak manis f&n tu

Walaupun poster itu sudah lama, tetapi syarikat berkenaan tetap mengekalkan wajah sebenar kanak-kanak kecil untuk tujuan promosi dan pemasaran. Pengguna juga sebenarnya lebih senang melihat senyuman ‘kanak’kanak’ ini setiap kali mahu membancuh kordial berkenaan.

Lihat OOTD Madihah yang semakin cantik dan bergaya, sesuai dengan statusnya sebagai seorang pelajar dan dilabel HIJABI GEN-Y.

A post shared by dihoh ❀ (@dihahmfrds) on Jun 25, 2017 at 2:32am PDT


Bedak Bayi Sebagai Masker Wajah? Bantu Atasi Masalah Kulit Berjerawat Dan Buang Sel Kulit Mati

Anda mesti ada dengar ramai orang tidak menyarankan untuk menggunakan bedak bayi. Salah satu sebabnya adalah kandungan yang ada pada bedak bayi iaitu talc atau talkum di anggap toksik dan berbahaya kepada organ pernafasan dan pembiakan.

Pernahkah anda mencuba gunakan bedak bayi sebagai bahan masker untuk kulit muka? Hakikatnya, bedak bayi adalah lembut, tidak merengsakan kulit, dan ia juga boleh melindungi kulit sensitif. Oleh dengan itu, ada juga orang yang percaya bedak bayi dapat mengatasi masalah kulit muka.

Ya, mungkin anda banyak dengar ramai orang tidak mengesyorkan penggunaan bedak bayi. Ia mendapat banyak tentangan di sebabkan oleh kandungan talc atau talkum yang di anggap toksik atau berbahaya terutama sekali mengancam kesihatan organ pernafasan dan pembiakan.

Kandungan yang berisiko yang menjadikan reputasi penggunaan bedak bayi sangat merudum dengan timbul pelbagai masalah kesihatan adalah akibat tercemar dengan asbestos, iaitu sejenis mineral silikat yang bersifat karsinogen (punca penyakit kanser). Produk bedak bayi yang di luluskan oleh ujian klinikal mempunyai kandungan talc yang cukup selamat pada kulit.

Ada juga petua serta saranan dalam penggunaan bedak bayi untuk penjagaan kulit khusus kepada bayi. Tidak hairan juga, produk ini yang mempunyai sifat yang ‘ringan’ bukan sahaja di gunakan pada bayi, malah, pada kulit orang dewasa.

Kenapa bedak bayi sangat bagus untuk di buatkan sebagai masker? Kami ada beberapa sebab yang boleh menunjukkan kebaikan yang boleh di manfaatkan oleh anda, salah satunya adalah:-

Secara keseluruhannya, penggunaan masker adalah untuk membantu membuka liang pori dan membuang sel kulit mati. Tambahan pula, keberkesanan campuran masker bedak bayi yang membuang sel kulit mati itu dapat membersihkan pori-pori dan sebarang penggunaan produk penjagaan muka yang mengandungi bahan aktif akan lebih mudah terserap ke dalam kulit.

Bakteria sering menjadikan kulit wajah sebagai sasaran utama untuk berkembang dan membiak yang menyumbang kepada iritasi kulit. Penggunaan bedak bayi dapat membantu mencegah dan mengatasi masalah kulit yang berjangkit serta meradang kepada sembuh.

Apabila mencampur untuk masker bedak bayi, anda boleh juga menambah beberapa sudu teh minyak zaitun ke dalam campuran. Hal ini kerana kandungan oleocanthal dalam minyak zaitun dapat mengurangkan rasa tidak selesa dan iritasi yang berlaku pada kulit.

Jerawat berlaku apabila pori-pori tersumbat oleh bakteria atau sel kulit mati. Anda pasti yakin bahawa mencuci muka selepas melakukan aktiviti luar atau sebelum tidur dapat membantu mengatasi masalah jerawat, sejujurnya tidak.

Anda perlu mencari satu alternatif untuk meningkatkan lagi suatu cara untuk mengatasi masalah jerawat yang boleh berlaku. Di sebabkan masker bedak bayi yang boleh membuang sel kulit mati, produk yang di gunakan oleh anda dapat di maksimakan kebolehan untuk menyembuhkan masalah jerawat.

Sudah tentu anda ingin cuba keberkesanan bedak bayi ini apabila kami telah berceritakan mengenai kebaikannya, bukan? Jadi jangan risau, cara membancuh masker bedak bayi ini mudah. Ikuti langkah-langkah yang kami sertakan di bawah:-

Campuran masker bedak bayi ini boleh terpulang mengikut citarasa anda. Jadi kreatif dengan keberkesanannya yang boleh di manfaatkan. Cuma anda perlu ingat, jangan terlalu leka sehinggakan anda banyak mencampur bahan-bahan yang tidak serasi sekali yang boleh menyebabkan kerosakan pada wajah.


“Jangan Kritik, Kita Sayanginya Dan Doakannya…,” Prof Dr Muhaya Mohamad Ulas Mengenai Isu Trend Buka Tudung

Trend selebriti wanita tidak berhijab lagi, bukan satu isu yang baru malah ia juga menjadi isu di kalangan orang biasa. Artis dilihat sebagai idola dari segi gaya hidup, pencapaian mahupun gaya pemakaian.

Tular isu selebriti membuka tudung setelah berhijab, Doktor pakar mata ini mengulas mengenai isu ini yang menjadi trend dan persepsi negatif pada segelintir masyarakat yang beragama Islam.

“Kita diuji dengan kita belajar…, orang yang bijak apabila apabila melihat orang yang diuji kita melihat apa yang kita belajar dari orang yang diuji,”

“Manusia akan hanya menerima nasihat dan teguran dari orang yang mereka sayang dan mempunyai hati yang terbuka disertai jiwa yang mempunyai kasih sayang,” ulasnya lagi.

Mengulas lagi tentang isu ini, bonda kesayangan ramai ini meminta orang sekeliling tidak mengambil tindakan terus mengkritik dengan apa yang mereka sedang lalui.

“Apabila nampak artis yang buat sesuatu yang tak seperti kita hendak, jangan kritik. Kita sayanginya dan doakannya! Manusia berubah bukan kerana kita, manusia berubah kerana hidayahnya,” katanya.

Muhaya ditemui di seminar transformasi Prof Muhaya Circle (PMC) 2022 ‘Zero Stress Living’ di The Everly Hotel, Putrajaya pada Sabtu.

Mengulas mengenai PMC, Muhaya mendedahkan selepas pandemik melanda, ramai individu yang terkesan, terutama daripada sudut tekanan emosi serta perasaan. Menerusi program ini, Muhaya menjawab dan mencari solusi bersama peserta-peserta yang hadir untuk menangani perkara berkenaan.

“Program PMC berdasarkan 41 tahun pengalaman saya bertemu dengan pelbagai lapisan manusia. Ia telah membantu lebih 11,000 orang yang sebelum ini mengakui ‘telah mati’ dalam kehidupan.

“Semua yang hadir mahu menjadi lebih positif. Menerusi seminar ‘Zero Stress Living’, peserta akan mengenal pasti sumber stress, apa kesannya dan solusi asas untuk mereka keluar daripada belenggu stress.

“Alhamdulillah, kali ini lebih 500 orang yang menyertai PMC. Ia pertama kali diadakan secara bersemuka kerana sebelum ini, semuanya dibuat secara atas talian. Semua yang hadir mahu hidup dengan transformasi positif dan menjadikan ‘pencinta tanpa syarat’ sebagai modus operandi kehidupan,” katanya lagi.

Selain lebih 500 peserta, PMC turut dihadiri oleh beberapa selebriti seperti Datin Lisa Surihani, Tya Arifin, Hafiz Hamidun, Mia Ahmad, Wany Hasrita, Amira Othman dan ramai lagi.


Perbaiki Kulit Ketika Cuaca Panas, Produk K-Beauty Dapat Membantu. Penting Ada Ni!

Apa yang turut menyerlahkan produk kecantikan Korea ialah formulasi yang ringan yang menjadikannya mudah digunakan walaupun pada cuaca panas. Dengan peningkatan suhu yang mencetuskan pengeluaran sebum, penyumbatan pori dan kerosakan kulit, produk lembut ini boleh membantu anda.

Daripada tujuannya kepada ramuan, produk K-beauty adalah unik dalam cara mereka mendekati masalah kulit. Walaupun kosmetik Barat menyediakan pembaikan jangka pendek dengan menutup kecacatan, ini memberi tumpuan kepada menyuburkan kulit dari dalam dan mengekalkan penghalang kulit yang sihat.

Selain itu, rumusan produk ini adalah gabungan bahan aktif yang lembut tetapi berkesan atau bahan semula jadi yang mesra kulit dan sesuai untuk kulit sensitif dan berjerawat. Komponen seperti musin siput, beras, akar liquorice, ginseng, Centella Asiatica, teh hijau, jus birch, propolis dan buluh adalah antara yang paling biasa.

1. Mulakan dengan menyapu wajah anda dengan pembersih berasaskan minyak.

Ini membantu dalam menanggalkan minyak, solekan dan semua kekotoran. Ikutinya dengan pembersih berasaskan air atau berbuih lembut untuk mencuci peluh dan kotoran dari muka.

2. Gunakan pengelupasan lembut

3. Sapukan toner penghidratan

Untuk membuang sisa kotoran dan mengimbangi tahap pH kulit. Elakkan toner berasaskan alkohol, terutamanya jika anda mempunyai kulit sensitif.

4. Susulkan dengan pati

Diperkaya dengan bahan-bahan penghidratan dan anti-penuaan. Ia adalah salah satu produk rutin yang paling penting kerana ia mempunyai kesan menenangkan dan penyembuhan pada kulit.

5. Selitkannya dengan beberapa bahan aktif

Serum, ampul atau penggalak. Serum ialah versi pati yang lebih berat dan lebih pekat yang menyasarkan masalah seperti garis halus dan kedutan, pigmentasi dan perubahan warna.

TERBAHARU DI PASARAN:

INNISFREE’s all-NEW Vitamin C Green Tea Enzyme Brightening Serum

Ia dibuat dengan Dwi Vitamin C Derivatif dan Enzim Teh Hijau Jeju untuk memberikan penjagaan pencerahan + penapisan menyeluruh.

6. Gunakan topeng lembaran

Topeng muka dengan bahan-bahan yang bermanfaat, vitamin dan mineral untuk penghidratan tambahan.

7. Gunakan krim mata

Untuk merawat lingkaran hitam dan garis-garis halus di sekitar mata anda.

8. Urutan

Urut muka anda dengan pelembap yang ringan atau berasaskan gel untuk menutup semua penghidratan dan khasiat dari langkah sebelumnya.

9. Pelindung matahari

Sentiasa gunakan pelindung matahari spektrum luas (dengan SPF minimum 30) untuk melindungi kulit anda daripada kerosakan matahari. Anda boleh mengelakkan langkah ini semasa rutin waktu malam.

Selain daripada sifat pembersihannya, toner K-beauty juga dikenali untuk membersihkan kulit dengan bahan penghidratan seperti asid hyaluronik, air mineral, minyak biji anggur dan ekstrak chamomile.

Versi serum atau ampul, esen atau face mist yang lebih ringan sesuai pada cuaca panas walaupun untuk kulit berminyak. Ini kerana ia biasanya berasaskan air dan berasa ringan pada kulit.

Apa yang membezakannya Korea daripada rakan sejawat Barat adalah formulasinya, yang mungkin mempunyai faedah mengawal jerawat dan menggebukan kulit.

Topeng helaian Korea dirumus dengan bahan-bahan yang berbeza untuk menyasarkan masalah kulit yang berbeza. ia bertujuan untuk memberikan lapisan pelembapan tambahan pada kulit anda untuk kesan yang menenangkan. Sering menggabungkan komponen semula jadi seperti timun, ginseng, beri, buluh, arang dan beras untuk mencapai matlamat ini.

Selain menjadi sebahagian daripada rutin harian anda, topeng dan tampalan ini juga membantu anda mencapai kulit yang berseri dan segar serta-merta apabila anda dalam perjalanan.

Krim muka atau pelembap membentuk langkah terakhir penghidratan yang mengunci semua khasiat dari langkah sebelumnya. Pilihan rumit untuk rutin penjagaan kulit musim panas anda kerana teksturnya, produk pelembap oleh K-beauty boleh menjadi kawan baik kerana sifat berasaskan gel yang ringan.Ini sangat berkesan dan berfungsi dengan ajaib tanpa membebankan kulit.

Sama seperti pelembap dan krim mata anda, balm bibir juga merupakan satu keperluan. Untuk mengekalkan kesihatan kulit bibir, yang agak lebih halus dan memerlukan produk khusus. Menyasarkan kebimbangan seperti kekeringan dan pigmentasi, balm bibir K-beauty sangat berkesan dan juga dirumus dengan SPF.

Menggunakan pelindung matahari setiap hari, tanpa mengira cuaca dan musim, sememangnya tidak dapat dielakkan. Anda mesti menggunakan pelindung matahari sebelum keluar dan terus menggunakannya semula setiap dua hingga tiga jam. Malah, anda juga harus memakainya semasa berada di dalam rumah kerana ia melindungi kulit anda daripada cahaya biru yang berbahaya daripada peranti anda.

Sama seperti produk K-beauty yang lain, pelindung matahari Korea juga ringan, melembapkan dan mudah diserap. Ia dirumus dengan bahan-bahan termaju dan antioksidan untuk menyumbang kepada kesihatan keseluruhan kulit dan juga menyasarkan masalah kulit tertentu termasuk jerawat, hiperpigmentasi dan pencerahan kulit.

Kulit kita pulih dan membaiki dirinya semasa tidur malam yang nyenyak. Untuk menguatkan penjanaan semula sel dan memanjakan kulit anda dengan beberapa TLC tambahan, tidur dengan topeng adalah cara terbaik untuk membantu proses penyembuhan.

Masker tidur Korea biasanya dirumus dengan bahan-bahan yang meremajakan dan berkhasiat bersama dengan pengelupasan lembut untuk menghaluskan lagi liang-liang anda.


Aktif Melakukan Kerja Amal, Fauzi Nawawi Akui Pengalaman Ajar Merendah Diri

Tidak semua orang dikurniakan dalam keadaan atau suasana yang baik seperti orang lain. Ada orang yang terpaksa menempuh kehidupan dengan cara yang agak sukar yang tidak dapat kita bayangi.

Menjadi impian pelakon tanah air, Fauzi Nawawi, untuk membantu ramai orang bagi meringankan beban mereka. Kini, dia bergiat aktif dalam menjalankan aktiviti amal yang sudah lebih setahun lalu dilakukannya.

Fauzi Nawawi akui sudah lama menyertai sebuah projek jihad anak seni bagi membantu golongan yang ditimpa musibah. Katanya lagi, ini merupakan satu impian buat dirinya untuk berjasa sebagai anak seni.

Menurutnya sewaktu ditemu bual oleh Harian Metro, sepanjang melakukan aktiviti amal itu, Mohd Fauzi Mohd Nawawi atau lebih dikenali sebagai Fauzi Nawawi, jelas setiap pengalaman itu mengajar dia untuk lebih merendah diri. Bahkan, dia juga memahami erti untuk bersyukur dengan apa yang diberikan oleh Allah SWT .

“Pengalaman dapat mendekati masyarakat mendidik hati untuk lebih merendah diri. Untuk sentiasa bersyukur terhadap apa yang kita miliki sedangkan lebih ramai orang susah dalam masyarakat,

“Saya mahu suatu hari nanti diingati sebagai seorang insan seni berjasa. Kalau diizinkan dapat rezeki lebih kelak, saya memang merancang untuk adakan projek amal kebajikan sendiri,” katanya.

Pelakon itu juga berkata hasratnya sudah lama tersimpan unyuk menyertai projek amal seperti ini. Niatnya juga pada awalnya untuk membantu warga seni yang banyak terkesan dengan pandemik Covid-19.

“Projek itu memfokuskan kepada pekerja seni, baik artis mahupun yang di belakang tabir. Kami bantu mereka yang terbabit dalam kemalangan, rumah terbakar dan kesulitan lain dihadapi,

“Kebanyakan warga seni tidak memiliki perlindungan insuran selain tiada pendapatan tetap. Jadi kami mahu ringankan beban mereka setakat yang yang kami mampu membantu,” ujarnya.

Bukan sahaja menghulurkan bantuan kepada warga seni, malah dia juga membantu masyarakat biasa yang memerlukan. Fauzi juga berkata mereka juga memberi bantuan kepada mangsa yang ditimpa bencana seperti banjir.

Sumber: Harian Metro


Suka Makan Daging Tapi Ada Masalah Kolestrol? Amalkan Minum Jus Oren, Barli & Air Halia

Setiap 100 gram (gm) daging itu mengandungi 217 kalori, 26.1gm protein dan 4.2gm lemak berbanding kambing iaitu 258 kalori, 25.6gm protein dan 8.8gm lemak. Kebaikan lain boleh diperoleh daripada memakan daging baik kambing atau lembu ialah zink, zat besi, potassium, magnesium, selenium dan vitamin seperti B, K dan D.

Membakar adalah kaedah paling ideal untuk memasak daging tanpa penggunaan banyak minyak. Haba daripada dulang pembakar menyentuh makanan secara langsung sekali gus mengedapkan bahagian luarnya.

Daging: Apa Yang Anda Perlu Tahu?

Bulan puasa ini rasanya ramai antara kita lebih selera memakan daging berbanding ikan. Disertakan di sini info tentang daging dan semoga ianya bermanfaat kepada semua.

1. Bagi pesakit asma, daging terproses seperti burger dan sosej kurang elok dimakan berlebihan. Kajian ke atas 971 orang selama 7 tahun mendapati memakan daging terproses berlebihan memburukkan lagi gejala asma

2. Bagi pesakit gout, daging seeloknya dipotong kecil-kecil, dibasuh seterusnya direbus terlebih dahulu. Ini akan turunkan kandungan purine sebanyak 25%. Daging pula, jangan dimasak terlalu lama kerana memasak pada masa lama akan hasilkan purine yang lebih banyak.

Kurangkan juga memakan daging merah. Ini kerana daging merah tinggi purine berbanding daging putih. Semasa makan, kurangkan ambil kuah kerana bahan purine banyak dalam kuah. Bagi pesakit gout juga elakkan memakan hati ayam dan kurangkan penggunaan ikan bilis dalam masakan. Ini kerana kandungan purine dalam hati ayam dan bilis adalah tinggi.

3. Bagi pesakit anemia, daging merah terutama organ dalaman tinggi zat besi dan bagus untuk dimakan. Memasak menggunakan minyak kelapa sawit merah lebih elok kerana minyak ini kaya β-karoten dan bantu leraikan zat besi dari diikat.

4. Untuk mereka yang mengalami masalah kolesterol, ambil makanan tinggi fiber seperti oat dan barli, minum jus oren, minum air halia, bawang putih selepas memakan daging

HIJABISTA: Pemilihan jenis juadah bagi daging cukup penting. Elak penyediaan daging merah dengan bahan lemak seperti mentega.


Selamat Timang Cahaya Mata Ketiga, Tahniah Buat Mia Ahmad dan Suami!

Pemberian cahaya mata adalah sebuah penantian yang didambakan oleh setiap pasangan yang mendirikan rumah tangga. Anak menjadi bukti cinta serta menambah erat kasih sayang antara pasangan suami isteri.

Pelakon dan usahawan, Mia Ahmad atau nama penuhnya Samihah Ahmad Baderi, 35, telah selamat melahirkan cahaya mata ketiga, pagi semalam. Berita gembira tersebut dikongsikan oleh suaminya iaitu, Mohd Izham Tarmizi, 32, melalui laman Instagram.

“Assalamualaikum. Alhamdulillah isteri saya selamat melahirkan baby girl anak ke 3 kami,1.25am pagi tadi (Selasa).”

Suami Mia yang juga merupakan penjaga gol Sri Pahang FC tersebut tidak lupa untuk mengucapkan terima kasih buat semua yang telah mendoakan kesihatan isterinya itu.

“Terima kasih kepada semua yang mendoakannya. semoga dipermudahkan uruskan kalian semuanya” tulisnya.

Hasil tinjauan Hijabista, peneraju utama Hati Perempuan(2015) dilihat memuat naik video anak keduanya iaitu Iris dua hari lalu. Mia akui ‘beremosi’ mengenangkan hari tersebut merupakan hari terakhir puterinya bergelar seorang ‘adik’. Maklumlah, lepas ini kena tukar status kepada seorang kakak!

“Last day jadi ’adik’ harini… InshaAllah esok title kakak dah dia.. Mommy emotional lah…

“Ya Hafiz Ya Muhaimin.. Yang Maha menjaga dan Mengawasi, daku serahkan anak-anakku, keluarga ku, seluruh isi bumi untuk dijaga dan diawasi oleh Mu.” tulis Mia.

“Alhamdulillah.. Allahumma Aamiin Aamiin Aamiin YRA..Tahniah Izham Dan Mia. Selamat berpantang…”

“Syukran alhamdulillah..TAHNIAH buat keduanya & lil princess welcome to the world cucunda..doa baby & mom sihat sjhtera & sntiasa dlm lindungan Allah SWT & menjadi anak yg solehah berjaya dunia akhirat..Amin”

“Wah, Tahniah. Iris dah ada kawan!”

“Alhamdulillah..tahniah lovebirds dpat baby girl…”

“Tahniah Izham dan Mia dapat cahaya mata ketiga semoga dikurniakan kebahagiaan dunia dan akhirat..”

Alhamdulillah, Hijabista turut mengucapkan tahniah buat Mia dan suami, tidak lupa untuk mendoakan agar zuriat yang dilahirkan menjadi anak yang solehah kelak dan berjaya dunia akhirat.

Terdahulu, Mia telah berkahwin dengan Izham Tarmizi pada 13 Januari 2017 serta dikurniakan sepasang cahaya mata iaitu Sayf Issa yang berusia 4 tahun dan Iris yang kini berusia 2 tahun.


Berjubah Hitam & Berniqab Tak HALANG Wanita Ini Mengembara ‘BACKPAKERS’ & Buat Aktiviti Lasak. Kongsi 7 Tip MUDAH Buat HIJABI

Berjubah hitam bukan penghalang untuk seseorang itu melakukan aktiviti lasak, lagi-lagi melancong secara backpackers. Tetapi bagi Izara ia adalah satu perkara yang mudah dan tidak menjadi masalah baginya. Ikuti pengalaman Izara yang gemar ‘backpackers’ sambil  berjubah hitam.

Pernah suatu ketika dia rasa terbatas untuk meneruskan minat’ backpackers’ ini yang dipenuhi dengan pelbagai aktiviti menyeronokkan seperti hiking dan snorkeling dengan menggunakan jubah. Namun ternyata jubah bukan penghalang untuk melakukan pelbagai aktiviti outdoor. Aktiviti yg dilakuakan adalah hiking, snorkeling,menunggang kuda dan pelbagai lagi aktiviti lain.

Barang yg saya akan masukkan dalam backpacker saya hanya 3 helai jubah hitam, seluar track 3 helai,2 helai baju tshirt, Tudung bawal 2, 1 helai kain sarung, Tuala nipis & kecik, Tudung hitam ekspress 2 helai, 1 helai niqab 2 half purdah & barang2 keperluan lain. (Beg Backpakers 45Liter)

Pejalanan paling lama adalah 2 minggu hanya bebekalkan barang-barang yang tersenarai di atas. Before terjebak dengan backpacker say seorang yg terlalu complicated. Kalau boleh barang 1 rumah nak angkut sekali. Bawa beg kompom berkilo-kilo.

Untuk orang seperti saya yangg minat backpackers tapi tidak mempunyai duit yg banyak. Duit yangg ada hanya cukup2 untuk keperluan hidup bukan penghalang saya untuk tidak meneruskn minat saya untuk berbackpackers. Jangan ingat orang yang backpacker ni hanya dikalangan orang yang berduit. Bila start berbackpacker maka secara rasminya keluar dari zon selesa.

Tidur tak kesah di mana sahaja asal dapat berteduh dari panas hujan. Makan yg paling bajet sebab saya backpacker bukan spesis foodhunter sangat. Cukup dapat alas perut saja. Cara backpackers saa cukup untuk touchdown tempat yang ada dalam list & lakukan aktiviti yang sudah dirancang. Memang nampak rushing & memenatkan tapp puas hati. Tidak buang masa untuk stay lama-lama di satu tempat dengan cara itu dapat menjimatkan bajet. Dapat touchdown banyak tempat dalam masa yang singkat & bajet yg rendah.

Baru-baru ni baru habis arrange trip Sabah untuk member saya yang dar I semenanjung.  Berbekalkan 5 hari 4 malam dengan tentatif yang padat. Touch down banyak tempat di Sabah. Tawau, Semporna, Kunak, Lahad Datu, Kinabatangan, Beluran, Telupit, Ranau, Kundasang, Kota Kinabalu, Kota Belud, Kota Marudu & Kudat.

Hajar Ghazali ttba takut air…dia pergi berebut pelampung dgn budak2…dah knpa budak ni…✌?xda alasan xtutup aurat✌?

Dekat luar sana lagi ramai yang pro bab2 backpacker dengan cara masing-masing jika dibanding dengan saya yang hanya backpackers ala kadar. Ini hanyalah sekadar coretan tepi jalan saja, tiada apa yg istimewa.

1. Pastikan ada beg backpackers ( utk permulaan guna yg murah2 ja, saya dulu guna beg galas sekolah)
 2. Keberanian nak bermula.
 3. Cari member kaki jalan & memang akan On ja kalo di ajak backpacker.
 4. Tentukan tempat nak pegi. ( Utk permulaan kena discover tempat sendiri dahulu, cari tempat pelancongan yang terkenal dalam negeri anda serta tentukan aktiviti )
 5. Bermula dengan bajet yg rendah. (Bawah RM200 bajet full pakej)
 6. Kena bertindak laksanakan perancangan backpacker anda. (Jangan biarkan itu sekadar perancangan )
 7. Jangan overthinking sangat. ( Niat musafir / tawakal kena tinggi )

SUMBER : fb ungu izazzahra
ig : ungu.izazzahra (blackjubah)


Rupanya Wajah Nampak Tua Disebabkan Anda Tidur Dengan Wajah Bermekap! Ini 5 Kesan Buruk Lain Yang Wajib Tahu!

Usah bermimpi untuk menjadi ‘Sleeping Beauty’ hanya kerana anda memakai solekan ketika tidur. Hakikatnya, ia memberi kesan buruk kepada kulit wajah anda! Awas ya bagi kamu yang sering malas untuk mencuci solekan. Biarpun malas sekalipun, solekan di muka wajib dicuci untuk memastikan kulit wajah terjaga rapi, bersih dan sihat!

Pasti ada diantara kita yang mengambil ringan tentang kesan buruk apabila tidur tanpa mencuci solekan anda. Nak tahu apa kesannya? Jom baca!

KULIT KERING & CEPAT BERKEDUT

Bagi anda yang terlalu risau jika wajah menjadi kedut dan tampak tua dari usia, janganlah tidur bersama-sama dengan solekan anda. Tahukah anda, tidur dengan solekan boleh menjadikan kulit kering?

Malah ia juga menyebabkan kulit terdedah dengan radikal bebas yang akhirnya membuatkan kolagen kulit musnah, dan akhirnya kedutan mula muncul di kulit. Kulit biasanya memperbaharui sel-sel ketika kita tidur, tetapi jika kulit tidak dicuci bersih sukar untuk ia menghasilkan sel baru secara semula jadi.

JERAWAT MUDAH NAIK

Jangan hairan jika wajah anda sering mengalami masalah jerawat yang kronik! Salah satu puncanya ialah anda malas mencuci solekan sebelum tidur. Bila bedak asas atau bedak kompak meliputi muka dari siang ke malam, banyak kotoran dan bakteria sudah terperangkap.

Bakteria-bakteria yang terperangkap di dalam pori wajah akan menyebabkan masalah lain seperti jerawat dan lama-kelamaan menyebabkan kulit menjadi kusam. Hilang seri tau jika dibiarkan begitu sahaja!

JANGKITAN MATA

Tidak hanya memfokuskan kepada kulit wajah semata-mata, tetapi jika anda malas untuk mencuci solekan anda, ia akan menyebabkan jangkitan pada mata berlaku. Nak tahu kenapa?

Partikel-partikel maskara boleh membuatkan folikel tersumbat dan akhirnya menyebabkan jangkitan pada mata sekaligus menyebabkan radang mata. Anda akan lihat mata akan menjadi merah-merah dan garis halus sekitar mata juga lama-lama akan muncul. Menakutkan tau!

BULU MATA GUGUR

Bukan itu sahaja, malah memakai maskara terlalu lama juga boleh menyebabkan bulu mata menjadi lemah dan mudah gugur. Bayangkan apa lagi yang boleh berlaku jika anda tidur dengan bulu mata palsu masih terlekat di mata?

BIBIR KERING & PECAH-PECAH

Pasti ramai yang tidak tahu mengenai hal ini. Sebenarnya jia anda tidur dengan solekan lipstik di bibir, ia akan menyebabkan bibir kering dan pecah-pecah, tidak kiralah apa jenis gincu sekali pun, frosted, glos mahupun pusam.

Jika dibiarkan secara berterusan, masalah ulcer juga akan muncul di bahagian bibir anda! Sakit tau! Ramai dermatologi menyarankan sapuan pelembap bibir sebelum tidur kerana suhu rendah pendingin hawa boleh menyebabkan bibir kering.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


10 Cara Atasi Masalah Kantong Mata Atau Eye Bag Tanpa Solekan Tebal. #10 Berkesan Sekiranya Kecemasan.

EYE BAG tidak hanya menggangu penampilan, tapi juga membuat kita kelihatan tua dan keletihan. Dibawah ini 10 tip mudah cara mengatasi eye bag tanpa pembedahan untuk membuangnya. Hasilnya akan nampak dalam 1-2 minggu kalau anda betul-betul amalkan.

Eye bag dan mata panda adalah lingkaran hitam bawah mata yang memberi ‘signal’ bahawa ada sesuatu yang tak ‘kena’ tentang badan anda. Selalunya adalah disebabkan keletihan dan tak cukup tidur. Tapi bukan itu saja penyebabnya. Ada beberapa faktor lain.

Mengikut kajian perubatan, tidak berbahaya Eye Bag atau Mata Panda ni dari segi kesihatan. Tapi serba sedikit boleh mencacatkan penampilan walaupun mekap setebal mana pun.

Eye bag dan mata panda ni boleh juga disebabkan masalah kekurangan air dalam badan, masalah buah pinggang, metabolisma rendah dan ada sebahagian kes disebabkan anemia. Antara sebab lain, adalah alergik yang anda alami tanpa sedar (Solusi : Jumpa doktor).

Tambahan pula kulit bawah mata adalah 4 kali lebih nipis berbanding kulit di bahagian lain. Dan, tahukah anda, anda berkelip 15,000 kali dalam masa sehari, dan udara, cuaca, cahaya matahari, semuanya meninggalkan kesan di muka.

Letakkan irisan timun di bawah mata (pada kantong mata) atau anda juga boleh menggunakan betik dicampurkan dengan mint dan air panas (camprukan seperti bancuhan teh).  Biarkan beberapa saat.

Oleskan krim mata pada kantong mata, kemudian urut perlahan-lahan dan jangan samapi melukai kulit.

Perbanyakkan makan makanan yang mengandungi koloid, tinggi protein, hati haiwan, tomato kentang dan sejenisnya.

Aplikasikan krim vitamin E bawah mata dan pijat-pijat. Lakukan selama 4 minggu, maka dapat mencegah tampilnya kantong mata dan penuaan diri.

Potong Apple kemudian letakkan pada kantong mata (dengan mata tertutup). Tunggu hingga 15 minit, gunakan kapas yang sudah dibasahi untuk mengelap bahagian kantong mata.

Nak hasil yang ‘Optimus Prime’, simpan ubi kentang didalam peti sejuk semalaman. Kemudian esoknya, keluarkan dan potong. Selepas tu, letakkan di atas mata. Biarkan selama 5-10 minit. Ubi kentang mengurangkan apa-apa keadaan bengkak dan lingkaran hitam bawah mata, kerana kandungan enzim yang tinggi didalam ubi kentang tu.

Rendamkan kapas didalam air susu. Kemudian angkat kapas tersebut dan perahkan susu yang berlebihan. Lembabkan kapas dengan sahaja susu, tidak perlu susu meleleh. Kemudian, letakkan kapas tersebut di atas mata dan biarkan selama 20-30 minit. Pastikan anda lakukan ini sehari sekali untuk hasil yang cukup positif.

Rendam uncang teh didalam air panas macam kebiasaan anda nak buat teh o panas. Kemudian angkat uncang teh tu dan simpan pula dalam peti sejuk. Cara ini untuk sejukkan uncang teh, letakkan di atas mata. Biarkan selama 20-30 minit. Teh terbaik, Chamomile dan teh hijau paling berkesan.

Kacaukan telur putih dan sapukan ia di bahagian bawah mata. Sapu guna brush. PERHATIAN, bila telur sudah kering, anda akan rasa tegang sedikit. Tapi itu adalah petanda baik, biarkan selama 20 minit lepas tu bilas seprti biasa.

Kalau anda betul-betul kecemasan nak hilangkan eye bag, boleh guna cara ni. Urutkan bahagian bawah mata menggunakan ais kiub selama 5 minit. Ini cara paling ‘Too Fast Too Furious’. Tapi agak berisiko jika diamalkan sebab akan efek mata dan bahagian hidung anda. Jadi pastikan cara ni hanya untuk kecemasan.

Apabila sudah amalkan cara-cara diatas dan eye bag pun dah mula hilang, jaga kesihatan anda dengan tidur secukupnya dan tidak menonton TV terlalu lama.

Ini adalah cara yang paling berkesan tapi paling bosan untuk anda ikuti. Anda mungkin lebih suka cara-cara yang yang mudah dan cepat. Sedangkan ini lah ‘core’ atau asas dalam apa saja yang berlaku di dalam diri.

Ia bergantung pada pemakanan anda. Selalunya eyebag dikaitkan dengan vitamin K dan kekurangan vitamin B12. Makanlah sayuran, buah-buahan lagi-lagi sayuran yang berdaun hijau contohnya, kubis, bayam dan kale. Kurangkan pengambilan garam sebab garam akan menyebabkan pengekalan air dalam badan dan akan mengakibatkan eye bag.

Perbanyakkan minum air kosong dalam kehidupan harian. Tapi elakkan dari minum air sebelum tidur sebab ini akan mengakibatkan eye bag di pagi hari nanti.

Merokok juga menyebabkan lingkaran hitam dan eye bag. Penghidratan yang tidak mencukupi dan kulit kering yang dikaitkan dengan merokok adalah antara punca lingkaran hitam

Kalau lepas buat cara-cara di atas dan eye bag anda kejap ada kejap hilang, urutkan bahagian bawah mata dengan almond oil. Buat aktiviti ini setiap pagi…

Selesai sudah 10 cara hilangkan eye bag. Ini adalah cara yang murah. Mungkin bukan cara yang mudah sebab anda ada satu dua step untuk buat, dan kena buat cara-cara ni secara konsisten.


Mahu Rasa Kehadiran Disenangi Semua, Amalkanlah Ayat Al-Quran Ini

Ayat-ayat Al-Quran sememangnya terkandung 1001 rahsia dan penawar dalamnya. Setiap orang itu mahu rasa disenangi oleh orang sekelilingnya. Untuk itu, apa kata hijabi amalkan doa ini ? InsyaAllah, keserian wajah juga akan terserlah.

Mudah sahaja bukan? Amalkanlah setiap hari selepas solat. InsyaAllah, orang sekeliling akan rasa tenang dengan kehadiran anda dan segala urusan juga dipermudahkan. Pastikan ya anda mengamalkannya dengan niat yang baik kerana Allah Taala.


Panduan Mudah Solat Tarawih Berseorangan & Jemaah Lakukan Di Rumah

Setiap tahun, kita umat Islam berpuasa dalam bulan Ramadhan yang mulia. Selama itulah juga kita dapati di mana-mana saja dalam kelompok masyarakat Islam di Malaysia memeriahkan malam-malam bulan yang mulia ini dengan ibadat sembahyang sunat Tarawih, sunat Witir, tadarus al-Quran dan lain-lain amal kebajikan.

Oleh itu supaya kita sama-sama dapat menghidup dan memeriahkan malam-malam yang mulia bagi tahun ini, dengan tujuan mencapai keredhaan Allah SWT.

Berlainan dari tahun-tahun yang lepas, rakyat Malaysia tidak dibenarkan untuk berkumpul dalam kumpulan yang besar termasuklah sembahyang terawih secara berjemaah bagi mengelakkan virus menular kepada individu berkenaan.

Namun ini tidah bermaknat anda tidak boleh mendapat syafaat di bulan Ramadan. Sembahyang terawih berjemaah memang banyak pahala, tetapi anda juga melakukannya di rumah. Bagi mereka yang keliru dengan cara melaksanakan sembahyang terawih berseorangan, ikuti perkongsian dan panduan Jabatan Agama Islam Malaysia.

Bagaimana cara mengerjakan Solat Tarawih? Ini adalah panduan mudah untuk melakukan Solat Sunat Tarawih. Anda akan dibimbing secara langkah demi langkah sehingga selesai dan panduan ini diringkaskan agar mudah difahami oleh semua orang.

Panduan cara Solat Sunat Tarawih ini juga dipermudahkan dengan ejaan rumi untuk membantu sesiapa yang mengalami kesukaran membaca tulisan arab. Jika anda memerlukan panduan ini, jom kita mulakan.

Melaksanakan solat sunat tarawih adalah antara amalan-amalan yang begitu dituntut (sunat muakkad) dalam bulan Ramadhan. Ia boleh dilakukan secara bersendirian di rumah mahupun berjemaah di masjid dan surau.

Tarawih ertinya Istirehat.

Maka solat ini dilaksanakan berselang-seli dengan ‘berehat seketika’.

Tujuan berhenti rehat sekejap adalah untuk memperolehi keikhlasan dan memberikan ketenangan kepada mereka yang bersolat, khususnya kepada warga emas disamping mengelakkan ketegangan badan selepas berbuka puasa.

Daripada Abu Hurairah RA bahawa Rasulullah SAW telah bersabda:

Sesiapa yang melakukan solat malam (Tarawih) pada Ramadan kerana keimanan dan mengharapkan keredhaan dan keampunan Allah semata-mata, maka diampunkan segala dosanya yang lalu

— Hadis riwayat Muslim

Rasulullah tidak pernah menetapkan bilangan rakaat yang perlu dilakukan. Solat Sunat Tarawih ialah ibadat tambahan yang dilakukan dalam keadaan tenang dan tidak tergopoh-gapah. Ia satu cara untuk menunjukkan keikhlasan, kebaktian dan ketaatan kepada Allah SWT.

Jesteru itu, Rasulullah SAW menyuruh ia dilakukan mengikut kemampuan, keikhlasan dan kerelaan.Sekiranya tidak mampu melakukan 20 rakaat disebabkan tugas mahu pun kesihatan, memadai dengan lapan rakaat sahaja.

Selepas itu, solat sunat tarawih akan diakhiri dengan solat witir.

Bilangan rakaat Solat Sunat Tarawih yang biasa dilakukan Rasulullah SAW adalah 11 rakaat; terdiri dari 8 rakaat solat Tarawih dan 3 rakaat Solat Sunat Witir.

Jumlah ini dipilih oleh kebanyakan umat Islam Malaysia. Biasanya Solat Sunat Tarawih dipisahkan kepada 2 rakaat demi 2 rakaat (4 kali 2 rakaat) dengan setiap dua rakaat satu salam.

Oleh kerana solat sunat tarawih boleh dilakukan sama ada secara bersendirian atau berjemaah, maka terdapat 2 lafaz niat yanakan terangkan.

Lafaz niat membantu kita sewaktu berniat solat (rukun) semasa Takbiratul Ihram.

Lafaz niat solat sunat tarawih secara bersendirian ialah:

Usolli sunnatal tarawih rak’ataini lillahi taala

Maksudnya:

Sahaja aku solat sunat tarawih dua rakaat kerana Allah Taala.

Niat solat sunat tarawih secara berjemaah (sebagai makmum) adalah seperti berikut:

Usolli sunnatal tarawih rak’ataini makmuman lillahi taala

Maksudnya:

Sahaja aku solat sunat tarawih dua rakaat sebagai makmum kerana Allah Taala. Niat ini perlu dibaca sebelum setiap kali mengangkat takbir. Oleh itu, jika anda ingin mengerjakan solat sebanyak lapan rakaat, maka niat perlu dibaca sebanyak empat kali.

Rukun solat sunat tarawih adalah sama seperti rukun solat solat fardu atau solat sunat yang lain. Jika terdapat beberapa beberapa bacaan tambahan di antara solat sunat tarawih ini, ia bukanlah rukun atau syarat. Tetapi ia hanyalah semata-mata untuk mengambil peluang untuk memperbanyakkan zikir, tasbih, selawat dan doa dalam bulan Ramadan yang mulia.

Tiada penetapan khas untuk surah yang perlu dibaca dalam solat sunat tarawih. Anda boleh membaca mana-mana surah kegemaran anda yang diingati.

Namun sebagai panduan, saya mencadang surah-surah biasa berikut selepas Al-Fatihah:

Oleh kerana jumlah rakaat adalah 8 rakaat dan ditunaikan sebanyak 4 kali solat (satu salam bagi setiap 2 rakaat), maka bacaan ditanda dengan nombor 1 hingga 4 mewakili susunan solat.

Nota : Biasanya di Malaysia, selepas selesai 4 rakaat, kita akan membaca doa terlebih dahulu sebelum mengerjakan 4 rakaat yang terakhir.

Allahumma inna nas aluka ridho ka wajannah wa na u’zubika min sahotika wannar. Allahumma innaka ghofur karimun tuhibbul afwa fagfu anna wa an jami’il muslimina wal muslimat, birahmatika ya arhamarrohimin.

Maksudnya:

Ya Allah, kami meminta redha-Mu dan syurga dan kami berlindung denganMu daripada kemurkaanMu dan api neraka. Ya Allah, sesungguhnya Engkau Maha Pemaaf dan Mulia, Engkau sangat suka memaafkan maka maafkanlah kami dan seluruh kaum Muslimin dan Muslimat.  Dengan rahmatMu Wahai Tuhan Yang Maha Pengasih lagi Maha Penyayang.

Selepas selesai solat tarawih yang terakhir, bacalah doa ini.

Bismillahirrahmanir rahim.

Alhamdulillahi rabbil alamin. Wassolatu wassalamu ala sayyidina muhammadin wa ala Alihi wasohbihi ajmain, Allahummaj ‘alna bil imani kamilin,  walifara idhika muaddin. Wa lissolati haafizin. wa lizzakati faa ilin, wa limaa ‘indaka tholibin, wa li ‘afwika raajiina wa bil hudaa mutamassikiin.

Wa anil laghwi mu’ridhiin. Wa fiddunya zaahidin. Wa fil aakhirati ra ghibin. Wa bil qadaa i raa dhiin. Wa binnu amaa i syaakirin. Wa alal balaa ya saabiriin. Wa tahta liwaa i sayyidinaa muhammmadin sallaahu alaihi wa sallama yaumal qiyamaati saa iriin. Wa ilal haudhi waaridiin. Wafil jannati daakhiliin.

Wa Alaa sariiratil karaa mati qaa idiiin. Wa bihuurin linim mutazawwajiin. Wa min sundusiw waistabraqiw wadiibaajim mutalabbisiin. Wa min to aamil jannati aa kilin. Wa mil labaniw wa asalim musoffaini syaaribiin. bi akwaa biw wa abaariiqa wakaksim mimma ‘in. ma Allaziina an amta alaihim minan nabiyyiina wassiddiiqiina wasy syuhadaa iwassoolihin.

Allahummaj ‘alna fii haazihil lailatisy syahrisy syariifatil mubaarakati minassu Adaail maqbuuliin. Wa alaa  taj ‘alnaa allaahumma minal asy qiyaa ilmarduudiin. ilaahana Aafinaa wa’fu annaa waghfir allaahumma lanaa. waliwaalidiina wali ummahaatina wali ikhwaaninaa wali akhawaatinaa wali azwaajinaa wali ahliinaa wali ahli baitinaa

wali ajdaadinaa wali jaddatinaa wali masyaa ikhinaa wali mu allimiinaa, wa jamii il muslimiina wal muslimaati wal mukminiina wal mukminaat., al ahya i minhum wal amwaat.

Waktubillahummas-salaamata wal aafiyata alai na wa alaa abiidikal hujjaaji wal ghuzaati wazzuwaar, wal musaafiriina wa muqiimiina fil barri wal bahri minal muslimin.

Waqinaa syarrazh zholimin. Wan surnaa alal qaumil kaafiriin, ya mujiibassaa iliin. Wakh tim lanaa yaa rabbanaa minka bikhairiyyaa arhamar raahimin,

Wassollahu ‘ala khairi kholqihi muhammadin wa ‘ala Alihi wasohbihi wassallam. Walhamdulillahi robbil  Aalamin.

Maksudnya:

Segala puji untuk Allah Tuhan sekalian alam, sebagai pujian yang menyempurnakan nikmatNya dan mencukupkan pertambahannya.Wahai Tuhan kami, bagiMu pujian seperti yang selayakNya dan kemudian ZatMu dan kebesaran pemerintahanMu. Selawat dan salam ke atas Junjungan Besar Nabi Muhammad dan keluarga serta sahabat-sahabatNya.

Ya Allah Ya Tuhan kami, jadikanlah iman kami iman yang sempurna. Segala kewajipan zakat kami laksanakan dan segala apa yang ada di sisiMu kami pohonkan dan keampunanMu kami harapkan. Kami berpegang dengan petunjukMu dan menjauhi perkara yang sia-sia, zuhud dengan dunia dan cinta akhirat, redha dengan ketentuanMu, bersyukur dengan nikmat-nikmatMu, dan bersabar dengan bala bencana.

Kami berlindung di bawah panji-panji Nabi Muhammad pada hari kemudian, kami berkehendak kepada perlindunganMu dan dapat memasuki syurgaMu dan duduk di atas katil yang mulia (di syurga), berkahwin dengan bidadari-bidadari dan memakai perhiasan-perhiasan di syurga, memakan makanan di Syurga, minum susu dan madu yang suci dari gelas-gelas yang indah bersama mereka yang telah Engkau beri nikmat daripada golongan nabi-nabi, rasul-rasul, para syuhada dan orang soleh. Ya Allah, jadikan kami pada malam yang mulia dan penuh keberkatan ini daripada orang yang berbahagia kerana diterima amalannya, dan janganlah jadikan kami orang yang berdukacita kerana ditolak amalan kami.

Ya Tuhan kami, afiatkan kami dan berikan kami keafiatan, Ya Tuhan kami, ampuni kami, ibu bapa kami, saudara-saudara kami, suami/isteri kami dan guru-guru kami dan mereka yang kami ajarkan, dan mereka yang mempunyai hak ke atas kami, dan mereka yang mencintai kami dan berbuat baik kepada kami, dan mereka yang membimbing kami dan yang kami bimbing kepada kebaikan, dan mereka yang berwasiat kepada kami dan yang kami wasiatkan dengan doa, dan seluruh muslimin dan muslimat.

Dan Ya Allah, tulislah keselamatan dan keampunan untuk kami dan ke atas hamba-hambaMu yang terdiri daripada para jemaah haji dan umrah, peniaga-peniaga, orang yang berziarah, musafir-musafir dan orang yang bermukim, di darat atau di laut daripada orang Islam.

Dan jauhkan kami daripada orang yang zalim, dan bantulah kami ke atas orang kafir, wahai Tuhan yang memperkenankan orang yang bermohon. Dan sempurnakanlah untuk kami wahai Tuhan kami daripadaMu dengan kebaikan wahai Tuhan Yang Maha Pengasih daripada segala segala yang mengasihani.

Selawat dan salam ke atas sebaik-baik kejadian, Nabi Muhammad dan ke atas keluarganya dan Sahabat-sahabatnya, dan segala puji untuk Allah Tuhan sekalian alam.

Menjadi kebiasaan di negara kita solat sunat witir akan didirikan selepas selesai solat sunat tarawih. Solat witir dilakukan sekurang-kurangnya satu rakaat, sekurang-kurangnya bagi had yang sempurna ialah tiga rakaat (dua salam).

Jika kita solat berjemaah di masjid, sebelum solat sunat witir dimulakan, bilal akan memberitahu para jemaah dengan lafaz:

Solatul witri asa bakumullah  Solatul witri asa bakumullah

Maksudnya:

Didirikan solat witir diberikan oleh Allah ganjaran pahala

Usolli sunnatal witri rak’ataini lillahi taala

Maksudnya:

Sahaja aku solat witir dua rakaat kerana Allah Taala

Usolli sunnatal witri rak’atan lillahi taala

Maksudnya:

Sahaja aku solat sunat witir satu rakaat kerana Allah Taala

Bacaan dimulai dengan ucapan di bawah sebanyak dua kali:

Yaa latiffu ya kafii ya hafizu ya syafii

Maksudnya:

Wahai Maha Lemah Lembut, Maha Mencukupi, Maha Memelihara, Maha Menyembuhi.

Yaa latiffu ya wafii ya karimmu antallah

Maksudnya:

Wahai Maha Lemah Lembut, Maha Setia, Maha Mulia, Engkaulah Allah.

Laa ilah ha illallah

Maksudnya:

Tiada Tuhan yang disembah melainkan Allah.

Doa adalah bebas.

Di bawah adalah cadangan doa untuk dibaca untuk solat sunat tarawih.

Amin, Amin, bijudika amin bimtina nika aamin, ya khairal mas ulin ya Allah, wa ya rahimazzhu aa faa ii wal fuqaraa ii wal walyatama wal masakin. Allahummag tiq riqobana warikoba aaba ii na wa ummahatina wa ajdadina wa jaddatina minannari ajmain. Watub wa zakk wagfu aa man yakulu aminn, aminn, aminn. Wasollohu alaihi wal hamdulillahi rabbil aalamin.

Allahumma rabbana taqabbal minna solatana wasiyamana waqiyamana waruku aana wasujudana watakhosyu aana wata dorru aana wata aabbu dana watammim taksii rana ya Allah Ya Allah, birahmatika ya arhamarraa himin, wal hamdululillahi rabbil aalamin.

Dengan itu, selesailah solat sunat tarawih untuk malam tersebut.

Semoga mendapat keberkatan di bulan ramadhan yang mulia.

NOTA: Membaca Doa Qunut Pada Malam Ke-16

Lafaznya sama sebagaimana lafaz doa Qunut solat fardhu Subuh.

Allahhumma dinii fiiman hadait,

Wa’aa finii fiiman ‘aafait,

Watawallanii fiiman tawal-laiit,

Wabaariklii fiimaa a’thait,

Waqinii syarramaa qadhait,

Fainnaka taqdhii walaa yuqdha ‘alaik,

Wainnahu laayadzilu man walait,

Walaa ya’izzu man ‘aadait,

Tabaa rakta rabbanaa wata’aalait,

Falakalhamdu ‘alaa maaqadhait,

Astaghfiruka wa’atuubu ilaik,

Wasallallahu ‘ala Sayyidina Muhammadin nabiyyil ummiyyi,

Wa’alaa aalihi washahbihi Wasallam.

Ramadhan adalah tetamu yang agung. Datangnya berkunjung selama sebulan dalam setahun. Dia membawa kepada kita pelbagai hadiah yang sangat berharga yang perlu kita ambil dan hargai. Jika tidak kitalah orang yang paling rugi kerana mengabaikan hadiah yang istimewa itu.

Di antara hadiah-hadiah istimewa itu ialah pahala berganda untuk setiap amal di bulan Ramadan. Oleh itu kita perlu mengambil kesempatan ini untuk melaksanakan segala amalan di bulan ini dengan sebaiknya dengan menambah amalan sunat seperti membaca quran dan bertarawih bagi merebut gandaan pahala yang hanya di tawarkan di bulan yang mulia ini.


Petua Nyahkan Kotoran Degil, Kesan Peluh & Minyak Pada Tudung Hilang Sekelip Mata

Kalau nak cerita pasal shawl, tentu hijabi ada pelbagai jenis dan warna shawl di rumah kan? Tetapi yang menjadi masalah bila tudung selalu ada kesan minyak dan peluh. Lebih sakit hati bila kesan degil tersebut masih tak nak hilang walaupun dah cuci berulang kali.

Terdapat satu perkongsian di Twitter yang menerangkan tentang cara menghilangkan kesan makanan/air, minyak dan peluh khususnya untuk tudung chiffon. Tweet ini dikongsi oleh page @twt_tudung yang dikendalikan oleh Cik Syu.

Ini perkongsiannya…

Ok la harini nak ajar mcm mana nak hilangkan kesan;

[su_highlight background=”#fb99ff”]*Untuk tudung chiffon[/su_highlight]

First, untuk hilangkan kesan makanan. I rasa ada kat sini yang macam I. Mulut bocor. Kalau makan, wajib kena tudung. Rasa mcm asdfghjkl!

Bahan (mcm masak pulak):

Mangkuk tu jangan la ambil mangkuk makan maggi eh. Senang ambil je baldi untuk rendam nanti. Mangkuk kecik tu guna la mangkuk biasa

Cara:

1. Dalam baldi tu, masukkan pencuci dalam 1/4 penutup dia, air suam dengan baking soda (optional tapi better ada).

2. Dalam mangkuk kecil, masukkan 1/4 pencuci pinggan dengan baking soda sikit je dalam setengah sudu. Gaul sampai sebati (tak pyh air)

3. Guna berus gigi, ambil campuran kat dlm mangkuk kecik tu, letak kat kotor makanan/air tu, berus. Dah tgk mcm hilang, masuk dlm baldi tadi.

4. Rendam. Lepas 30minit camtu, gosok tempat kotor tu. lepastu keluarkan air dalam baldi, masukkan air sejuk. 10minit camtu dah blh sidai.

I sometimes skip air sejuk tu takdo maso nak layan. Jadi je haha. Unless kalau kotor tu dah lama sgt baru nak basuh, baru buat.

Kesan Peluh

Second untuk kesan peluh. Kalau warna cerah shawl chiffon tu, dah sehari pakai, bila buka je ya Allah. Bekas peluh leher tu.

Bahan:

Yang ni I dah testing banyak kali tapi kekadang rasa malas. Nasib baik jadi. Ni kesan peluh. Korang mesti familiar kan kalau pakai chiffon shawl.

Caranya:

1. Campur baking soda dengan pencuci pinggan dalam mangkuk. Takyah banyak2. Cukup untuk besar kawasan kotor. Agak2 je.

2. Guna berus gigi, gosok yg dah campur tadi kat tempat kotor peluh tu. I kekadang pakai sponge punya belakang yg kasar warna hijau tu. Sebab kalau guna berus gigi, I frust. Lambat siap. Kawasan peluh tu dah la besaq. Guna berus gigi tak siap2 pulak rasanya.

4. Isi baldi dengan air suam dengan 1/4 pencuci. Masukkan tudung dalam baldi, sental sikit tempat peluh tu. rendam dalam setengah jam.

5. Lepastu bilas mcm biasa, sidai. Kalau tak hilang, repeat. Selalunya hilang je cuma banyak kerja sikit. Peluh stain kat chiffon kuat lekat,

Kesan Minyak

Third, kesan minyak. Paling susah ni dia. Kalau korang perasan right away, masa tu jugak letak baby oil supaya dia serap minyak tu sikit.

Bahan and cara sama mcm stain peluh. Cuma gosok/sental punya step kena buat 2/3 kali. Sampai hilang.

Kalau chiffon kena mascara, guna pencuci pinggan. Sental. Basuh mcm biasa. Make sure kalau nak masuk dryer, stain hilang. Kalau tak, kekal.


Rawat Kulit ‘breakout’ Dengan Produk ‘Drugstore’ Pada Harga Berpatutan & Mudah Didapati

Penjagaan kulit memang penting terutamanya bagi kaum wanita. Masalah kulit ‘breakout’ sering dihadapi oleh setiap wanita dan sekurang-kurangnya akan dialami sekali seumur hidup. Bila muka ditumbuhi jerawat, anda sendiri akan terasa malu untuk keluar berjumpa kawan-kawan sekaligus buat anda hilang keyakinan diri.

Anda tentu merasakan bahawa hanya produk mahal mampu merawat masalah kulit yang anda alami tetapi sebenarnya anda silap. Pemilihan produk yang tepat juga penting untuk memastikan kulit sentiasa sihat dan berseri, Produk yang dijual di drugstore juga sebenarnya bagus dan mampu merawat masalah kulit anda.

Nak tahu produk mana yang elok dan baik untuk kulit, baca perkongsian Aznini Azis menerusi laman Facebooknya. Semoga bermanfaat untuk anda semua.

Pertama sekali, kulit muka aku breakout bukan disebabkan oleh pemakaian local produk tapi disebabkan alergik makanan. Jenis jerawat yang menyinggah tak payah cakap la semua jenis ada. Jerawat batu, nasi, pasir and so on. Kalau dah muka menggerutu cenggitu nak keluar rumah pon kurang confident apatah lagi nak jumpa orang. Nasib la aku jenis yang study jauh dari kampung takdela orang kenal sangat. Okay ni antara produk yang aku guna yang harga mampu milik dimana korang semua memang terlebih mampu nak beli.

Untuk korang yang kulit sensitif, korang boleh try guna ni. Sebab kulit aku memang over sensitif. Bila try je cleanser lain yang tak sesuai terus rasa pedih dan muka jadi kering gila plus merah-merah mintak cendol. Tapi yang ni serius best sebab dia moist kan kulit dan langsung tak mengeringkan kulit.

Okay part scrub ni korang kena pilih ikut jenis kulit sebab dia dah spesifikasi kan mengikut jenis kulit muka kita. Aku pilih yang oatmeal sebab dia punya biji scrub tu halus dari yang appricot punya. Yang oatmeal ni sesuai untuk korang yang dry skin sebab dia bertindak melembapkan kulit.

Okay toner ni tak semua orang rajin nak pakai. Tapi dia antara step yang paling penting dalam rutin harian. Bagi korang yang ada masalah pori terbukak lebar seluas kuali tu korang memang patut apply toner. Paling malas pon sehari sekali pon dah cukup la. Tak kisah la toner jenis apa pon janji sesuai dengan kulit muka korang.

Okay serum ni tak semua orang suka pakai jugak sebab ada yang jenis melekit dan berminyak. Korang kena pandai cari yang water based sebab dia terus meresap ke dalam kulit kita. Aku pilih yang ni sebab dia ada effect brightening dan moisturizing plus ada collagen sekali.

Mesti pelik kan, dah pakai serum pastu nak pakai moisturizer lagi? Aku suka double kan dia sebab kulit aku jenis dry. Lagipun aku suka buat benda ni mekap based sebelum aku pakai mekap sebab dia buat skin kita nampak moist and glow gittew.

Masker ni best gila babas sebab dahlah murah lepastu banyak pilihan pulak. Korang pon tau kan produk naruko ni antara produk yang best seller dekat taiwan. So aku pernah try yang hydrating dengan yang brightening. Dia punya skin lepas pakai memang best. Dia dapat minimize kan pores kita dan memang hydrate kan kulit. Serius korang kena try!

Okay dalam banyak-banyak ubat jerawat yang aku pernah try tapi yang ni paling superb. Bagi la jerawat besar gedabak mana pon dia boleh settle. Sapu malam ni esoknya terus lesap gittew. Lepas apply korang akan rasa panas atau pedih sikit mungkin sebab nak matikan kuman dekat jerawat tu.

Yang ni pon best sebab murah tapi berkesan. Ramai yang syorkan ubat parut yang sampai 80 hinggit tapi sis tak mampu nak beli. Last sekali cuba yang ni dan kesan dia memang bagus. Memang la dia punya kesan bukan harini sapu besok hilang. Makan masa jugak la diknon. Mana-mana ubat parut pon cenggitu la kesan dia. Yang aku cuba sampai kan ni dia murah tapi kesan dia setanding dengan yang mahal. Haa gitu.

Kesimpulannya aku baru try semua produk ni awal tahun 2018. Sekarang dah kira 2 bulan lebih la tapi serius menjadi. Sebab tu la aku kongsikan supaya korang pon boleh berjimat dalam merawat kulit. Aku paham macam mana perasaan bila muka menggerutu dengan jerawat dan parut berkeliaran. Self-confident tu memang low gila. Nah aku dah try bagi solusi dekat korang. Besok boleh pegi cari. Goodluck!


YAU Wakaf 10,000 Naskah Al-Quran Dengan Kerjasama Ogy Ahmad Daud

Sejumlah 10,000 naskah Al-Quran telah diwakafkan oleh sebuah Pertubuhan Bukan Kerajaan (NGO) Yayasan Ammirul Ummah (YAU) bertujuan meningkatkan pembangunan Islamiah di rantau Asia Tenggara.

Seniwati Fauziah Ahmad Daud yang juga sukarelawan utama YAU, turut hadir bagi memeriahkan program yang dilancarkan oleh Pengarah Urusan YAU, Ibrahim Ridhwan bertempat di Masjid Al Hidayah, Taman Melawati, Hulu Kelang.

Antara para selebriti yang turut hadir adalah personaliti veteran terkemuka seperti Kismah Johar, S. Atan, Sandakiah Aziz, Aiman Badrul dan Zaidi Omar.
Naskah Al-Quran Juga Di Wakaf ke Jawa Barat, Indonesia.

Memetik laporan Kosmo, pada majlis pelancaran berkenaan Ibrahim ridhwan berkata, bagi 10,000 naskah Al-Quran yang disediakan terjemahan akan turut diwakafkan ke Jawa Barat, Indonesia.

Jelasnya, ini bertujuan melengkapkan jumlah peruntukan 50,000 naskah yang diwakafkan kepada pelbagai pihak pada tahun ini.

“Tahun lalu (2021), sebanyak 135,000 Al-Quran telah kami wakafkan kepada umat Islam di Indonesia seperti di Lombok, Sulawesi Utara, Bali, Papua Barat, Maluku dan Riau,” katanya.

Tambahnya lagi, kesemua program kebajikan yang dibuat atau disertai oleh YAU adalah hasil sumbangan derma daripada pelbagai individu dan badan-badan korporat.

Justeru, program anjuran YAU kesemuanya bercorak kemanusiaan, pembangunan sosio-ekonomi dan kesihatan.

“Ini termasuklah wakaf Al-Quran, wakaf masjid, bantuan bencana alam, sumbangan bakul makanan untuk asnaf dan pelajar miskin serta sumbangan kerusi roda untuk golongan Orang Kelainan Upaya (OKU),” jelasnya.

Terdahulu, YAU pernah menerbitkan dua filem pendek dakwah iaitu Iqra’ serta Aidil & Atok arahan Fauziah Datuk Ahmad Daud.

Sebagai rekod, YAU ditubuhkan pada 22 April 2001 dan sehingga kini YAU telah melaksanakan pelbagai program amal kemasyarakan khusus untuk membantu komuniti Islam di dalam dan luar negara.


Wajah Jadi Lebih Cantik & ‘GLOWING’ Dengan Masker TOMATO BEKU Buat Sendiri. Bajet Tak Sampai RM10!

Amalkan masker ini sebagai rutin harian (lebih elok sebulan sekali) terutama buat hijabi yang mempunyai kulit bermasalah. Hasilnya akan menjadikan kulit anda lebih licin, cerah, dan berseri-seri.

Baca perkongsian wanita ini yang membahasakan dirinya sebagai Yaya mengamalkannya sebagai regim kecantikan dirinya sendiri. Menurutnya msker ini bukan sahaja membuatkan wajah berseri, tetapi juga mengecutkan jerawat dan mencegah kedutan.

Actually semua dah tahu kan tomato ni memang sangat-sangat bagus untuk skin especially skin yang bermasalah.

Yaya amalkan masker tomato beku ni dalam sebulan lebih macam tu dan alhamdulillah kesannya memang sangat-sangat KETARA

Siapa yang kulit selalu jadi TUMPUAN JERAWAT tu memang sangat2 sesuai gunakan masker ni sebab memang membantu tau.

Kalau ada masalah liang pori besar @ masalah skin yang lain memang sesuai buat masker ni sebab ia sesuai untuk semua jenis kulit

Yaya suka sebab kulit MAKIN CERAH + hidung iolss licin hokay

Itu tandanya masker ni mampu singkirkan sel-sel kulit mati dan juga whitehead + blackhead

Eh jangan terkejut kalau hangpa kena marah dengan mak hangpa sebab curi tomato kat dapur Sebab kita tak gunakan bahan lain selain tomato

Takmo cakap panjang-panjang meh Yaya kongsikan bahan-bahan yang diperlukan dan cara buat masker tomato beku yang sangat la MUDAH.

Yaya sertakan cara-caranya di setiap gambar dan video Di bawah.

Bahan-bahan :

2 biji tomato

Cara-caranya :

1) Potong tomato tadi kepada 2 @ 4 bahagian supaya senang nak blender ( potong kecik2)

2) Masukkan tomato ke dalam blender

JANGAN CAMPUR DENGAN AIR, BIARKAN TOMATO TADI HASILKAN JUSNYA SENDIRI

3) Kisar sampai halus

So masa nak guna nanti just keluarkan satu2 je.

4) Masukkan tomato yang dah dikisar ke dalam bekas air batu

5) Masukkan ke bahagian beku dalam peti ais

Okay yang nak yaya cadangkan korang buat malam so biarkan semalaman dan peti beku bagi keras

Okay ni adalah video tutorials cara nak gunakan masker tomato beku tadi

P/s: Okay masker ni korang boleh buat sama ada 1 kali sehari (pagi) @ 2 kali sehari (pagi + malam)

SELAMAT MENCUBA


Endang Hyder Turunkan ‘Harga’ Persembahan Violin, Mahu Kumpul Duit Demi Ayah!

Demi cinta dan kasih terhadap ayahnya, artis violin, Endang Hyder bertindak menurunkan kadar harga bagi setiap persembahan yang bakal dilakukan.

Menurut Hyder, ini bertujuan agar dia memperoleh lebih banyak undangan persembahan dan lebih ramai pihak mendapatkan perkhidmatannya.

Sekaligus mampu mengumpul duit untuk menghadiahkan ayahnya sebuah kerusi roda elektrik yang baharu dan lebih selesa.

Endang atau nama sebenarnya Ell Zain Hyder Zainuddin, 36, berkata usaha yang dilakukan itu adalah bertujuan menggantikan kerusi roda elektrik milik ayahnya, yang telah rosak setelah dua tahun berkhidmat.

“Bateri dan motor kerusi roda ayah mempunyai masalah dan buat masa ini saya membelikan kerusi roda manual bagi membantu pergerakkan untuk sementara waktu.

“Sebenarnya ayah saya dapat kerusi roda elektrik yang sedia ada ini menerusi satu tajaan pada tahun 2020 semasa pandemik namun berdasarkan keadaan ayah dan kerusi roda itu sememangnya perlu di upgrade,” katanya lapor Mstar.

Menerusi kenyataan sama, Endang berkata dirinya telah bersedia untuk mengorbankan masa sepenuhnya, bagi melaksanakan lebih banyak persembahan untuk beberapa bulan kehadapan agar dapat menjana kewangan yang lebih baik untuk tujuan berkenaan.

Justeru, Endang telah menurunkan harga bagi setiap persembahan mengikut kesesuaian semasa, dimana dia akan memainkan lima buah lagu dengan nilai bayaran sebanyak RM1500 sahaja.

“Kadar bayaran saya sebelum ini bermula RM2500 tapi agak susah saya nak dapatkan job. Jadi saya kurangkan harga iaitu RM1500 untuk lima lagu. Kalau dapat banyak persembahan boleh saya kumpul untuk bantu ayah.

“Saya sebenarnya tengah cari satu kerusi roda yang bagus untuk ayah memandangkan dia aktif orangnya.

“Saya harap kerusi roda baharu itu nanti dapat membantu dia berlatih menggunakan kaki palsu sekaligus mudah untuk ke Institut Jantung Negara (IJN) untuk pemeriksaan,” ujarnya.

Terdahulu, Endang memuat naik satu ciapan di Twitter miliknya memaklumkan bahawa dia memerlukan lebih banyak persembahan bagi bulan Disember dan juga Januari 2023 bagi mendanai kos membaiki kerusi roda ayah


Makan Tiram Mentah-mentah Tanpa Perlu Dimasak? Ketahui Hukumnya

Fenomena makan tiram mentah yang diperah lemon atau pun dicicah dengan pelbagai jenis sos menjadi kegilaan ramai sejak dua menjak ini. Walaupun tiram boleh dipelbagaikan cara masakannya sama ada dibakar, ditumis dan sebagainya namun trend makan tiram mentah menjadi pilihan ramai.

Persoalannya bolehkan tiram dimakan secara mentah-mentah, tanpa perlu dimasak terlebih dahulu?

Firman Allah SWT:

أُحِلَّ لَكُمْ صَيْدُ الْبَحْرِ وَطَعَامُهُ

Maksudnya: “Dihalalkan bagi kamu binatang buruan laut, dan makanan yang didapati dari laut.”

Syeikh al-Sa‘di menyebutkan, tatkala haiwan buruan itu merangkumi haiwan buruan darat dan lautan, Allah SWT telah mengecualikan bagi kamu — dalam keadaan kamu sedang berihram — haiwan buruan laut iaitu haiwan laut yang hidup dan makanan yang didapati dari laut iaitu haiwan laut yang sudah mati. Justeru, perkara itu menunjukkan bahawa bangkai haiwan laut adalah halal. Selain itu, faedah kehalalannya itu adalah bertujuan supaya kamu memanfaatkannya dan begitu juga temanmu yang bersama kamu dalam perjalanan turut memanfaatkannya.

Dalam Ensiklopedia Dunia dinyatakan, tiram ialah sejenis kerang-kerangan yang terdapat di lautan dan serokan pantai di kawasan beriklim sederhana hingga iklim tropika. Tiram mempunyai badan yang lembut dan boleh dimakan yang terletak di sebelah dalam dua keping cangkerang keras. Cangkerang ini biasanya bertepi tajam dan tidak sekata bentuknya.

Tiram hidup di dasar laut berdekatan dengan pantai yang airnya tenang dan tidak dalam. Tiram adalah antara kerang-kerangan yang paling bernilai. Tiram di Teluk Parsi dan Lautan Pasifik membentuk mutiara yang digunakan sebagai permata. Manusia memakan tiram sejak beribu-ribu tahun dahulu. Kira-kira pada tahun 43 M., peneroka Rom di England menangkap tiram di sepanjang pantai.

Pada musim sejuk, mereka membungkus tiram dalam karung kain dan menghantarnya ke Rom. Kemudian, orang Rom purba menternak tiram di “ladang” dalam perairan di luar pantai Itali. Pada hari ini, banyak tiram diperoleh dari ladang di dasar laut yang biasanya terletak di sepanjang pantai. Seperti kima, kerang, dan beberapa kerang kerangan lain, tiram adalah jenis moluska. Moluska membentuk bahagian utama dalam alam haiwan.

Tiram menghabiskan kesemua hayatnya, kecuali beberapa minggu pertama, di satu tempat di dasar laut. la menggunakan bahan cangkerang yang dihasilkan oleh mantel untuk melekatkan pada batuan atau pada objek-objek lain dalam perairan yang tenang. Bahan cangkerang mengeras dan memegang injap yang lebih besar dengan kuat. Kebanyakan tiram hidup selama kira-kira enam tahun, tetapi sesetengahnya hidup selama 20 tatun.

Anak tiram. Tiram betina boleh mengeluarkan sebanyak 500 juta telur setahun. Telur yang berwarna kekuning-kuningan adalah terlalu kecil sehingga kelompok telur itu kelihatan seperti krim yang pekat. Tiram betina bertelur dengan menyemburkannya ke dalam air di sekitarnya.

Tiram jantan mengeluarkan sperma ke dalam air, dan sperma bersatu dengan telur dan mensenyawakannya. Anak tiram menetas kira-kira 10 jam kemudian. Setiap anak tiram adalah kira-kira sebesar mata jarum. Anak tiram menggunakan silia untuk bergerak. Apabila ia berumur 24 jam, ia membentuk cangkerang kecil. Pada peringkat ini, anak tiram dikenali sebagai veliger. Tiram tidak boleh dimakan sehingga beberapa bulan kemudian.

Tiram menghabiskan masa kira-kira dua minggu pertama kehidupannya dengan terapung dan berenang. Pada masa ini, tiram mempunyai “kaki” yang kuat yang menganjur daripada badannya. Tiram menggunakan kaki untuk menguji batuan, cangkerang, dan lain-lain objek keras bagi mencari tempat yang sesuai untuk menetap.

Tiram memilih salah satu objek ini dan melekatkan diri padanya. Beberapa tiram boleh melekatkan diri pada batuan yang sama, atau mungkin melekatkan diri dengan satu sama lain. Tiram sering membentuk kumpulam yang sesak di serokan batuan di sepanjang pantai. Anak tiram sangat cepat membesar.

Tiram yang berumur sebulan kira-kira sebesar kacang pis, dan tiram yang berumur setahun kira-kira 2.5 sentimeter diameternya. Tiram membesar kira kira 2.5 sentimeter setahun selama tiga atau empat tahun, dan kemudian membesar dengan lebih perlahan lagi dalam hayat selebihnya. Sesetengah tiram membesar sepanjang 30 sentimeter.

Musuh. Tiram mempunyai banyak musuh, dan tidak mempunyai pertahanan kecuali cangkerangnya. Mungkin manusia adalah musuh terbesar tiram. Mereka menangkap dan memakan berjuta-juta tiram setiap tahun. Ikan mungkin menelan beribu-ribu tiram yang baru menetas dengan sekali telan.

Ketam dan lain-lain haiwan laut memakan anak tiram selepas memecahkan cangkerang baru yang lembut. Tapak sulaiman membuka cangkerang tiram dengan kakinya yang berbentuk tiub dan memakan isinya. Lain-lain musuh tiram termasuk siput gerudi tiram dan sesetengah whelk.

Haiwan ini menggunakan giginya bak kikir untuk menggerudi lubang pada cangkerang tiram dan menyedut bahagian yang lembut. Burung yang dikenali sebagai penangkap tiram membuka cangkerang tiram dengan paruhnya yang kuat. Penyakit yang disebabkan oleh virus yang tidak memudaratkan manusia boleh membunuh berjuta-juta tiram dalam setahun.

Pada asasnya tiram termasuk dalam hidupan air yang halal dimakan tanpa perlu kepada sembelihan. Hal ini kerana ia termasuk dalam keumuman firman Allah SWT:

Begitu juga, terdapat riwayat daripada Abu Hurairah R.A, bahawa Rasulullah SAW bersabda:

هُوَ الطَّهُورُ مَاؤُهُ، الحِلُّ مَيْتَتُهُ

Maksudnya: “Air laut itu suci lagi menyucikan dan halal bangkainya.”

Terlebih dahulu Imam al-Nawawi ada menyebutkan bahawa sekiranya ditelan ikan yang masih hidup atau ikan yang masih hidup itu dipotong separuh daripadanya, kemudian dimakan. Maka dalam perkara ini, terdapat dua pendapat. Pendapat yang paling sahih ialah makruh dan bukannya haram. Justeru, kemakruhan tersebut berkemungkinan kembali kepada dua sebab iaitu perbuatan memakannya secara hidup-hidup berkemungkinan menyakiti dan menyeksanya, atau kerana memakannya secara mentah-mentah tanpa dimasak.

Berbalik kepada soalan yang diajukan, memakan daging secara mentah telah menjadi khilaf di antara para ulama kepada dua pendapat. Pertama, mereka yang berpendapat bahawa hukumnya adalah harus. Kedua, mereka yang berpendapat bahawa hukumnya adalah makruh.

Pendapat yang memakruhkan ini, di antaranya merupakan pendapat sebahagian ulama Hanbali seperti yang dinukilkan oleh Ibn Muflih dalam kitabnya, al-Adab al-Sya‘riyyah yang menyatakan bahawa makruh makan daging mentah atau yang tidak dimasak. Sedangkan pendapat yang kedua yang menyatakan harus pula adalah berdasarkan pendapat al-Mardawi dalam kitabnya al-Insafyang menukilkan pendapat Imam Ahmad yang mengatakan, tidak mengapa memakan daging yang mentah. Pendapat ini adalah pendapat yang rajih kerana tiada nas yang mengharamkannya dan merupakan pendapat yang muktamad dalam mazhab Hanbali.

Maka ia menepati kaedah:

الأَصْلُ فِي الأَشْيَاءِ الإِبَاحَةُ

Maksudnya: “Hukum asal pada sesuatu itu adalah harus.”

Selain itu, Imam al-Nawawi juga pernah ditanya mengenai hukum memakan daging mentah dan beliau menjawab dengan menyatakan bahawa hukumnya adalah harus. Sekalipun begitu, perkara ini juga perlu dilihat berdasarkan kesihatan. Dari segi perubatan, pakar kesihatan menyarankan agar makanan mentah hendaklah dimasak bagi mengelakkan keracunan makanan. Hal ini kerana daging mentah mengandungi bakteria seperti E.coli, Listeria monocytogenes dan Campylobacer yang mungkin menyebabkan simptom loya, muntah, cirit birit, demam dan sakit kepala. Bahkan memakan daging mentah boleh mendatangkan bahaya dan penyakit bawaan makanan.

Berdasarkan kepada perbincangan dan perbahasan di atas, kami berpendapat bahawa memakan tiram secara mentah-mentah adalah makruh. Namun, jika ia boleh memudaratkan kesihatan serta boleh membawa kepada keracunan makanan, maka hukumnya adalah haram.

Firman Allah:

وَلَا تُلْقُوا بِأَيْدِيكُمْ إِلَى التَّهْلُكَةِ

Maksudnya: “Dan janganlah kamu mencampakkan diri kamu ke lembah kebinasaan.”

Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan.

Semoga Allah SWT memberikan kefahaman yang jelas kepada kita semua dalam beragama. Aamiin. Wallahua‘lam.